title: Degman

text: Degman on perusrakenteeltaan samankaltainen kuin M-84-vaunu. Ajaja on vaunun etuosassa, kahden miehen miehittämä tykkitorni keskellä ja moottori takaosassa. M-84:stä poiketen Degmanissa on hitsattu tykkitorni, joka on M-84:n valettua tornia helpompi valmistaa. Tykkitornissa on myös israelilaisen RAFAELin kehittelemä reaktiivipanssarointi. Reaktiivipanssarointia on myös vaunun rungossa. Degmanin pääaseena toimi 125 mm sileäputkinen panssarivaunukanuuna automaattilataajalla. Vaunussa on OMEGA-D-tulenhallintatietokone. Vaunun komentajalla on Fotona COMTOS yö- ja päivätähtäin, ja ajajalla on käytössään Fotona CODRIS-E yö- ja päiväperiskooppi. Ampujalla on puolestaan SGS-D vakautettu tähtäin, johon kuuluu myös laseretäisyydenmittari. Degmanin prototyyppi käyttää voimanlähteenään V-12-dieselmoottoria, joka tuottaa 1 000 hevosvoimaa. Vaunuun saatetaan tulevaisuudessa asentaa myös saksalainen 1 200 hevosvoiman dieselmoottori.


title: Andrei Nazarov

text: Andrei Viktorovitš Nazarov (; s. 22. toukokuuta 1974 Tšeljabinsk, Venäjän SFNT, Neuvostoliitto) on venäläinen jääkiekkovalmentaja ja entinen jääkiekkoilija. Hän toimii nykyään KHL-joukkue Barys Astanan ja Kazakstanin A-maajoukkueen päävalmentajana. Nazarov oli pelityyliltään tappelija ja pelipaikaltaan vasen laitahyökkääjä. Nazarov pelasi urallaan NHL:ssä pudotuspelit mukaan lukien yhteensä 580 ottelua, teki niissä 124 tehopistettä ja sai 1 420 jäähyminuuttia. Hän on runkosarjan 1 409 jäähyminuutilla kaikkien aikojen eniten jäähyminuutteja NHL:ssä kerännyt venäläispelaaja. Nazarov pelasi pääosan urastaan Pohjois-Amerikassa ja edusti vain 82 runkosarjaottelun ajan kotimaansa seuroja. Venäjän maajoukkueessa hän pelasi MM-kilpailuissa 1998.


title: Andrei Nazarov

text: Pelaajauransa jälkeen Nazarov on valmentanut useita venäläisseuroja ja toiminut Venäjän maajoukkueen apuvalmentajana ja Ukrainan päävalmentajana. Hänet on tunnettu hyvin tulisieluisena valmentajana.


title: Andrei Nazarov

text: Nazarov on Traktor Tšeljabinskin kasvatti. Hän pelasi ensimmäiset miesten pelinsä Metšel Tšeljabinskissa 16-vuotiaana Neuvostoliiton toiseksi korkeimmalla sarjatasolla Pervaja Ligassa kaudella 1990–1991. Kaudella 1991–1992 Nazarov teki pääsarjadebyyttinsä pelattuaan kaksi ottelua IVY:n mestaruussarjaa Dinamo Moskovassa. Suurimman osan kaudestaan hän pelasi kuitenkin kaksi sarjatasoa alempana seuran kakkosjoukkueessa. San Jose Sharks varasi Nazarovin NHL:n varaustilaisuuden kymmenentenä pelaajana kesällä . Ensimmäisellä kokonaisella pääsarjakaudellaan 1992–1993 hän teki Kansainvälisessä liigassa 42 runkosarjaottelussa tehot 8+2=10 ja kymmenessä playoff-ottelussa tehot 1+1=2.


title: Andrei Nazarov

text: Kaudeksi 1993–1994 Nazarov siirtyi San Jose Sharksin organisaatioon. Hän pelasi suurimman osan kaudestaan farmijoukkue Kansas City Bladesissa, IHL:ssä ja sai tililleen myös yhden NHL-ottelun. Nazarov palasi kuitenkin kesken kauden vielä takaisin kotimaansa Dinamoon. Kauden 1994–1995 hän pelasi osaksi NHL:n työsulunkin vuoksi Bladesissa. NHL-kauden käynnistyttä tammikuussa 1995 Nazarov pelasi loppukaudella NHL:ssä 26 runkosarja- ja kuusi playoff-ottelua tehopistein 3+5=8. Jäähyminuutteja kertyi yhteensä 103. Kaudella 1995–1996 hän teki NHL:ssä 42 runkosarjaottelussa tehot 7+7=14 ja kaudella 1996–1997 60 runkosarjaottelussa tehot 12+15=27. Nazarov voitti Sharksin sisäisen jäähypörssin 222 minuutillaan.


title: Andrei Nazarov

text: Kesken kauden 1997–1998, maaliskuussa 1998 Sharks kauppasi Nazarovin ja ensimmäisen kierroksen varausvuoron Tampa Bay Lightningiin vaihdossa Bryan Marchmentiin, David Shaw’hon ja samaisen varaustilaisuuden ensimmäisen kierroksen varausvuoroon. Hän teki kauden aikana vain neljä tehopistettä, mutta keräsi 170 jäähyminuuttia. Kesken kauden 1998–1999, tammikuussa 1999 Lightning kauppasi Nazarovin puolestaan Calgary Flamesiin vaihdossa Michael Nylanderiin. Kaudella 1999–2000 hän teki NHL:n yhden kauden piste-ennätyksensä tehoilla 10+22=32. Nazarovin teholukema +3 oli Flamesin vakiokokoonpanon hyökkääjistä ainoana plussan puolella. Syyskuussa 2000 hänet ja kesän toisen kierroksen varausvuoro kaupattiin Mighty Ducks of Anaheimiin vaihdossa Jordan Leopoldiin. Jo saman vuoden marraskuussa Ducks kuitenkin kauppasi Nazarovin ja Patrick Traversen Boston Bruinsiin vaihdossa Samuel Påhlssoniin. Hän keräsi kauden 2000–2001 aikana NHL:n yhden kauden jäähyennätyksensä 229 minuutillaan, joilla Nazarov sijoittui koko liigan jäähypörssissä neljänneksi.


title: Andrei Nazarov

text: Tammikuussa 2002 Bruins kauppasi Nazarovin Phoenix Coyotesiin vaihdossa viidennen kierroksen varausvuoroon. Hän sijoittui kaudella 2001–2002 NHL:n jäähypörssissä kuudenneksi. Huhtikuussa 2002 Nazarov teki kolmivuotisen jatkosopimuksen Coyotesin kanssa. Kolmannen sopimuskautensa 2004–2005 hän pelasi kuitenkin kotimaassaan Superliigan Metallurg Novokuznetskissa ja Avangard Omskissa. Nazarov voitti liigan jäähypörssin 173 minuutillaan.


title: Andrei Nazarov

text: Kaudeksi 2005–2006 Nazarov siirtyi Minnesota Wildiin, mutta hän pelasi kauden aikana loukkaantumisten takia vain kaksi NHL-ottelua ja yhden AHL-ottelun farmijoukkue Houston Aerosissa. Heinäkuussa 2006 Nazarov ilmoitti lopettaneensa pelaajauransa.


title: Andrei Nazarov

text: Nazarov pelasi alle 18-vuotiaiden EM-kilpailuissa vuonna 1992, jolloin hän voitti pronssia. Hän edusti Venäjää MM-kilpailuissa vuonna 1998.


title: Andrei Nazarov

text: Nazarov toimi kaudella 2006–2007 Venäjän superliigassa kasvattajaseuransa Traktor Tšeljabinskin toimitusjohtajana. Kaudella 2007–2008 hän nousi joukkueen päävalmentajaksi. Kahdella seuraavalla kaudella Nazarov valmensi seuraa Superliigan tilalle perustetussa KHL:ssä, mutta hänen kaikki kolme päävalmentajakauttaan Tšeljabinskissa päättyi pudotuspelien ensimmäisellä kierroksella.


title: Andrei Nazarov

text: Lokakuussa 2010 Nazarov pestattiin Vitjaz Tšehovin päävalmentajaksi. Hän toimi joukkueen päävalmentajana myös seuraavalla kaudella 2011–2012. Vitjaz jäi molempina kausina KHL:n pudotuspelien ulkopuolelle. Seura tunnettiin Nazarovinkin aikana KHL:n ”sikajoukkueena”. 6. marraskuuta 2011 vieraspelissä valkovenäläistä Dinamo Minskia vastaan Nazarov sekä Artemi Panarin ja Mihail Anisin yrittivät lyödä mailalla vastustajan kannattajia, jotka provosoivat Nazarovia ennen tätä. Hän sai ottelurangaistuksen, mutta Nazarovin tuomio jäi kuitenkin hänen tekoonsa nähden varsin pieneksi, kun KHL asetti hänelle vain kahden ottelun toimitsijakiellon ja noin 3 000 euron sakot. Artemi Panarin sai samasta tilanteesta yhden ottelun pelikiellon.


title: Andrei Nazarov

text: Nazarov toimi kaudella 2011–2012 myös Venäjän A-maajoukkueen apuvalmentajana Zinetula Biljaletdinovin johtamassa valmennustiimissä. Hänet kuitenkin erotettiin tehtävästään maaliskuussa 2012, mihin vaikutti Nazarovin käytös seurajoukkueensa Vitjazin päävalmentajana. Kaikki alkoi 17. helmikuuta Atlantia vastaan pelatusta ottelusta, jossa Vitjazin tappelijat Kip Brennan, Jon Mirasty ja Nick Tarnasky mukiloivat muun muassa Venäjän maajoukkueesta tuttuja Atlantia pelaajia. Kanadalaistappelijoiden toiminta hymyilytti Vitjazin vaihtoaitiossa Nazarovia. Atlantin toimitusjohtaja Andrei Verevko vaati hänelle potkuja Venäjän maajoukkueesta ja uhkasi olla päästämättä Atlantin pelaajia maajoukkueeseen. Verevko kommentoi tapahtututta seuran tiedotteessa:


title: Andrei Nazarov

text: Tämän jälkeen Verevko ilmoitti lähettävänsä tapahtuneesta videomateriaalia Venäjän jääkiekkoliiton puheenjohtaja Vladislav Tretjakille. Maaliskuussa 2012 liitto lopulta vahvisti erottaneena Nazarovin maajoukkueen apuvalmentajan paikalta.


title: Andrei Nazarov

text: Kauden 2012–2013 Nazarov valmensi Severstal Tšerepovetsia, joka eteni KHL:n konferenssivälieriin saakka. Kaudella 2013–2014 hän valmensi sekä ukrainalaista Donbass Donetskia että Ukrainan A-maajoukkuetta. Donbass eteni KHL:n konferenssivälieriin saakka. Ukraina puolestaan sijoittui IA-divisioonan MM-kilpailuissa neljänneksi.


title: Andrei Nazarov

text: Kaudeksi 2014–2015 Nazarov nimettiin KHL:n kazakstanilaisseura Barys Astanan päävalmentajaksi. Nazarov näytti 17. syyskuuta 2014 Admiral Vladivostokia vastaan taas temperamenttinsa, kun hän kritisoi tuomaritoimintaa potkaisemalla ensin kaukaloon pyyhkeen ja heittämällä pian vesipullon perässä. Tämän jälkeen hän esitteli tuomaristolle käsimerkkejä ja elehti voimakkaasti vielä saatuaan ottelurangaistuksen ja kävelleessään kohti pukukoppia. Nazarov sai tilanteesta kuuden ottelun mittaisen toimitsijakiellon. Astana eteni kauden päätteeksi konferenssivälieriin saakka. Nazarov valmensi myös Kazakstanin A-maajoukkuetta, joka voitti IA-divisioonan MM-kultaa ja nousi seuraavaksi vuodeksi A-sarjaan.


title: Andrei Nazarov

text: Kaudeksi 2015–2016 Nazarov siirtyi hallitsevan Gagarin Cup -voittajan SKA Pietarin peräsimeen, kun hänen edeltäjänsä Vjatšeslav Bykov ilmoitti alle viikkoa aikaisemmin jättävänsä tehtävän perhesyihin vedoten. Nazarov nousi otsikoihin taas jo heinäkuussa 2015, kun SKA:n lääkäri Jegor Kozlov väitti Nazarovin pahoinpidelleen hänet seuran toimistolla. Kozlov kertoi Nazarovin lyöneen häntä viidesti päähän ja potkaisseen kerran rintaan. Kozlov joutui sairaalaan, josta hänen vahvistettiin saaneen tilanteesta aivotärähdyksen ja muita päävammoja. Nazarov itse kiisti teon. Hän lopulta selvisi ilman syytteitä, sillä tapauksesta ei löytynyt tarpeeksi todisteita tutkinnan aloittamiseksi.


title: Andrei Nazarov

text: Syyskaudella 2015–2016 alussa Nazarov joutui erimielisyyksiin mm. SKA:n puolustaja Nikolai Belovin kanssa, joka jätti joukkueen vain kahden pelaamansa ottelun jälkeen. Nazarov teki hänelle kesken vieraspelikiertueen raivoten selväksi, ettei Belovilla ole paikkaa joukkueessa. Suomalaisittain huomiota sai myös SKA:n maalivahti Mikko Koskisen peluutus ja Nazarovin antamat kommentit hänestä mediassa. Mm. 21. syyskuuta 2015 Koskisen torjuttua 36 laukausta ja palkittua SKA:n parhaana pelaajana 3–2-tappiossa Dinamo Moskovaa vastaan Nazarov sanoi hänen "hävinneen taas". 29. syyskuuta 2015 ottelussa Dinamo Riikaa vastaan Nazarov vaihtoi Koskisen maalilta jo vastustajan tehtyä 0–1-maalin ajassa 13.55. Nazarov sanoi Koskisen olleen huono ja huonossa kunnossa. Tämän jälkeen Koskinen joutui useamman ottelun ajaksi aina SKA:n kokoonpanon ulkopuolelle Ilja Ežovin ja Igor Šestjorkinin kolmosmaalivahdiksi. Lokakuun 2015 puolessa välissä seura erotti Nazarovin, kun SKA oli hävinnyt 22 ottelustaan 12. Vain muutamaa päivää myöhemmin hänet pestattiin aiemman seuransa Barys Astanan päävalmentajaksi. Joukkue jäi kuitenkin pudotuspelien ulkopuolelle. Nazarov palasi myös Kazakstanin A-maajoukkueen päävalmentajaksi.


title: Thoralf Gilbrant

text: Thoralf Gilbrant (23. toukokuuta 1919 – 11. helmikuuta 2006) oli norjalainen kristitty kirjailija ja päätoimittaja, joka oli tunnettu mm. 1994 julkaistusta Euroopan unionia arvostelevasta teoksestaan "EU – Peto vai pelastaja?". Hänen muiden teostensa aiheita ovat olleet esim. mormonit, jehovantodistajat, Israel, lopunaikojen tapahtumat ja Isaac Newtonin ennustukset.


title: Thoralf Gilbrant

text: Gilbrant myös julkaisi nykyaikaisia raamatunkäännöksiä.


title: Santeri Vuoti

text: Santeri Vuoti (s. 1. helmikuuta 1995 Hyvinkää) on suomalainen jääkiekkoilija, joka pelaa Mestis-joukkue Lempäälän Kisassa. Hän on pelipaikaltaan vasen laitahyökkääjä.


title: Santeri Vuoti

text: Vuoti on Hyvinkään Ahmojen kasvatti. Hän jakoi kaudella 2009–2010 koko C-nuorten II-divisioonan runkosarjan pistepörssin voiton LaJyn Henri Suvannon kanssa. Kaudeksi 2010–2011 Vuoti siirtyi Hämeenlinnan Pallokerhoon, jonka C-nuorten paras pistemies, maalintekijä ja syöttäjä hän oli sekä SM-sarjan runkosarjassa että SM-karsinnoissa. Kauden 2011–2012 Vuoti vietti pääasiassa HPK:n B-nuorissa, mutta hän pelasi osan kaudestaan myös seuran A-nuorissa, joissa Vuoti voitti kauden päätteeksi SM-pronssia.


title: Santeri Vuoti

text: Kaudella 2012–2013 Vuoti oli HPK:n A-nuorten toiseksi paras pistemies Eetu-Ville Arkiomaan jälkeen tehoilla 15+26=41. Hän voitti kauden päätteeksi A-nuorten Suomenmestaruuden. Kaudella 2013–2014 Vuoti oli joukkueen toiseksi paras pistemies Joona Monton jälkeen tehoilla 18+25=43. Hän pelasi HPK:n mukana myös Junior Club World Cupissa, joka päättyi hopeaan. Vuoti palkittiin kauden päätteeksi HPK:n omissa kaudenpäättäjäisissä A-nuorten parhaana pelaajana.


title: Santeri Vuoti

text: HPK lainasi kauden 2014–2015 kynnyksellä Vuotin toistaiseksi voimassa olevalla sopimuksella Mestis-joukkue Kajaanin Hokkiin, jossa hän pelasi kauden aikana 22 runkosarjaottelua tehopistein 7+8=15. Lokakuussa 2014 Vuoti teki 2+1-vuotisen jatkosopimuksen HPK:n SM-liigajoukkueen kanssa. Hän teki liigadebyyttinsä 20. marraskuuta 2014 JYPiä vastaan. Vuoti sai ottelussa jääaikaa 7.31 minuuttia. Liigauransa avausmaalin hän teki neljännessä ottelussaan 4. joulukuuta 2014 vieraissa Espoo Bluesia vastaan. Kaikkiaan Vuoti teki kauden aikana SM-liigassa 15 runkosarjaottelussa kaksi maalia.


title: Santeri Vuoti

text: Syyskuussa 2015 HPK lainasi Vuotin koko kauden 2015–2016 kattavalla sopimuksella Mestis-joukkue Lempäälän Kisaan. Hän pelasi siellä syyskauden aikana vain kymmenen ottelua, kun HPK kutsui Vuotin takaisin vahvuuteensa. Kausi 2015–2016 oli hänelle lopulta varsinainen tulokaskausi SM-liigassa, jossa Vuoti teki 47 runkosarjaottelussa tehot 3+4=7. HPK nimesi Vuotin ns. nuorten pelaajien listalle, joten joukkueen kauden päätyttyä Vuoti palasi loppukaudeksi lainalle edelliseltä kaudelta tuttuun Kajaanin Hokkiin. Hän voitti kauden päätteeksi Mestis-hopeaa.


title: Santeri Vuoti

text: Kaudeksi 2016–2017 Vuoti palasi vuoden mittaisella sopimuksella LeKiin. Tammikuussa 2017 joukkue lainasi hänet alustavasti kolmen ottelun ajaksi Tampereen Ilveksen SM-liigajoukkueeseen paikkaamaan loukkaantumisia. Vuoti johti tehoilla 12+14=26 LeKin sisäistä maalipörssiä ja jakoi sisäisen pistepörssin toisen sijan Anton Levtchin kanssa edellään vain Tomi Peltonen, kunnes hän teki kymmenen Ilveksessä pelatun ottelun jälkeen joukkueen kanssa loppukauden jatkosopimuksen.


title: Santeri Vuoti

text: Vuoti siirtyi kaudeksi 2017–2018 vuoden mittaisella sopimuksella Mestiksen nousijajoukkue Imatran Ketterän riveihin. Hän oli joukkueen toiseksi paras syöttäjä ja kolmanneksi paras pistemies tehoilla 16+34=50, joilla Vuoti sijoittui koko Mestiksen pistepörssissä viidenneksi. Hän pelasi kauden aikana myös kuusi SM-liigaottelua lainalla Ketterän yhteistyöjoukkue Saimaan Pallossa tehden niissä yhden maalin. Kaudeksi 2018–2019 Vuoti palasi vuoden mittaisella sopimuksella Lempäälän Kisaan.


title: Santeri Vuoti

text: Vuoti on pelannut seitsemän nuorten ja yhden poikien maaottelun.


title: Singaporen jääkiekkomaajoukkue

text: Singaporen jääkiekkomaajoukkue on IIHF:n jäsen ja edustaa maata jääkiekkoturnauksissa.


title: Singaporen jääkiekkomaajoukkue

text: Päivitetty 26. toukokuuta 2009.


title: Gerhard Unterluggauer

text: Gerhard Unterluggauer (s. 15. elokuuta 1976) on itävaltalainen jääkiekkoilija, joka pelaa EBEL-joukkue EC VSV:ssä. Hän pelasi Itävallan maajoukkueessa vuoden 2011 maailmanmestaruuskilpailuissa.


title: T-95

text: T-95 oli Venäjällä kehitelty taistelupanssarivaunu. Hanke julkaistiin vuonna 2000, mutta sittemmin Venäjän puolustusministeriö lakkautti sen kehittelyn. Kehitteillä on T-95:n sijaan Armata-panssarivaunu, jonka on suunniteltu olevan valmis valmistukseen vuoden 2015 jälkeen.


title: T-95

text: T-95-hankkeen toi julkisuuteen silloinen puolustusministeri Igor Sergejev vuoden 2000 alussa vierailtuaan asetehtailla Nižni Tagilissa ja Jekaterinburgissa Venäjän Uralin alueella. Tuolloin hänelle esiteltiin vaunun prototyyppi. Joidenkin lähteiden mukaan T-95 tunnettiin kehittelynimellä "Object 775" ja sen prototyypin testaus aloitettiin Kubinkan harjoitusalueella Moskovan ulkopuolella vuonna 1998. Venäjän puolustusministeriö perui sittemmin hankkeen ja T-95:n sijaan kehitteillä on Armata-panssarivaunu.


title: T-95

text: T-95:n on väitetty painaneen 50 tonnia. Sen leveys oli todennäköisesti samankaltainen, kuin T-72-, T-80- ja T-90-vaunuilla. Vaunun pääaseistuksena uskotaan olleen 135 mm sileäputkinen panssarivaunukanuuna ja joissain lähteissä tykin on mainittu myös olleen mahdollisesti 152 mm. Olennaisimpiin uudistuksiin T-95-vaunussa kuului tykkitorni, joka oli kooltaan pieni ja miehittämätön. Tykkitornin rakenne paitsi pienensi vaunun siluettia, myös kohotti miehistön selviämismahdollisuuksia. Venäläisten vaunujen ongelmana on yleisesti ollut se, että jos vaunu läpäistään tykin automaattilataajan läheltä, vaunun ammusvarasto räjähtää tuhoten koko vaunun. T-95:ssä automaattilataaja sijaitsi tykkitornin alla kolmen hengen miehistön tilojen ollessa erotettuna siitä panssaroinnein. Kaiken kaikkiaan vaunun tarkkoja yksityiskohtia ei tunneta.


title: Siperiansuohaukka

text: Siperiansuohaukka ("Circus spilonotus") on haukkojen heimon suohaukkojen sukuun kuuluva lintu. Sitä tavataan seuraavissa maissa: Bangladesh, Brunei, Kambodža, Kiina, Kookossaaret, Hongkong, Indonesia, Japani, Pohjois-Korea, Laos, Malesia, Mongolia, Myanmar, Filippiinit, Venäjä, Singapore, Taiwan, Thaimaa ja Vietnam.


title: Siperiansuohaukka

text: Lajit Circus spilonotus ja C. spilothorax (del Hoyo ja Collar 2014) olivat aiemmin yhteisnimellä "C. spilonotus". Venäjällä lajin sanotaan olevan esiintymisalueellaan harvinainen, eikä se ole Japanissakaan yleinen. Sen asuinalueita ovat sisämaan järvet, joet ja deltat.


Luettelo vuosina 1965–1996 numeroiduista kolminumeroisista maanteistä.


title: Luettelo vuosina 1965–1996 numeroiduista kolminumeroisista maanteistä

text: 7153 kilpi sijaitsee runsorissa tien mutkassa jossa sijaitsee useita asuntoja ja suoraan 204 asuntojen päällä lentokentän ja teollisuusalueen välissä lähellä hyviä kulkuyhteyksiä


title: Pygmalion (näytelmä)

text: Pygmalion (suomeksi myös "Kukkaistyttö") on George Bernard Shaw’n näytelmä, joka esitettiin yleisölle ensimmäistä kertaa vuonna 1913. Näytelmä on saanut nimensä antiikin mytologiassa esiintyvän Pygmalionin mukaan.


title: Pygmalion (näytelmä)

text: Näytelmässä englantilainen fonetiikan professori Henry Higgins lyö vetoa, että pystyy kouluttamaan Eliza Doolittle -nimisen kukkien katukauppiaan esiintymään herttuattarena suurlähettilään puutarhajuhlissa.


title: Pygmalion (näytelmä)

text: "Pygmalionista" tuli Shaw’n suosituin näytelmä. Siitä tehty useita sovituksia, kuten musikaali "My Fair Lady" sekä brittiläinen vuoden 1938 elokuva "Pygmalion", joka toi Shaw’lle parhaan sovitetun käsikirjoituksen Oscar-palkinnon.


title: Pygmalion (näytelmä)

text: Näytelmän on suomentanut Kari Heiskanen nimellä "Kukkaistyttö".


title: Viipurin kauppa- ja merenkulkuoppilaitos

text: Viipurin kauppa- ja merenkulkuoppilaitoksen rakennus valmistui Viipuriin vuonna 1938. Arkkitehti Ragnar Ypyän suunnittelemassa koulurakennuksessa toimivat alun perin Viipurin kauppaoppilaitos ja Viipurin merenkulkuoppilaitos, mutta nykyään se on Venäjän federaation rajavartiolaitoksen virastotalona.


text: Viipurin merikoulu perustettiin vuonna 1868 ja Viipurin kauppakoulu 1890. Vuonna 1936 niille päätettiin rakentaa yhteinen koulurakennus Linnoituksen kaupunginosaan Viipurin sataman ja Havin teollisuusalueen tuntumaan. Sen suunnittelijaksi tuli vastavalittu kaupunginarkkitehti Ragnar Ypyä, joka aikaisemmin oli työskennellyt muun muassa Alvar Aallon toimistossa. Työt Pontuksen- ja Vaasankatujen kulmassa aloitettiin huhtikuussa 1937 ja koulu valmistui seuraavan vuoden maaliskuussa. Rakennuksen pääsisäänkäynti tuli Pontuksenkadun puolelle. Sen vieressä olevaan seinään oli tiilistä muurattu roomalaisten kaupankäynnin jumalan Mercuriuksen päätä esittävä reliefi, jota ei kuitenkaan nykyään enää ole.


text: Koulurakennuksessa ehdittiin opiskelemaan vain vajaat puolitoista lukukautta, ennen talvisodan syttymistä marraskuussa 1939. Viipurin kaupungintalon vaurioiduttua pahoin talvisodan pommituksissa maaliskuussa 1940, toimi kauppa- ja merikoulu kaupungintalona jatkosodan loppuun vuoteen 1944 saakka. Koulun tiloissa piti majaansa myös jatkosodan alkaessa perustetun Viipurin sotilashallintopiirin esikunta. Viipurin siirryttyä Neuvostoliiton haltuun, muutti merikoulu Kotkaan, jossa se nykyään on osa Kymenlaakson ammattikorkeakoulua ja kauppakoulu puolestaan Tampereelle.


title: Iron Danger

text: Iron Danger on tekeillä oleva Kalevala-aiheinen elokuva, jonka takana on suomalaisia viihde- ja pelialan ammattilaisia. Elokuvan ohjaajina toimii Sami Timonen ja Lauri Konttori. Valmisteluvaiheessa on tiedottajana ollut Rovion markkinointijohtaja Peter Vesterbacka.


title: Iron Danger

text: Elokuvan taustalla ovat alkuvaiheen sponsoreina olleet Supercell ja Rovio sekä kolmetoista muuta tahoa. Sen teossa on vapaaehtoisena ollut 150 eri alojen ammattilaista, ja sen arvioitiin tulevan ensi-iltaan vuonna 2017.


title: Iron Danger

text: Elokuvan trailerista on saanut alkunsa myös Iron Danger peli.


title: Kari Sajavaara

text: Kari Antero Sajavaara (18. tammikuuta 1938 Pieksämäki – 24. lokakuuta 2006 Jyväskylä) oli suomalainen englantilaisen filologian tohtori ja soveltavan kielentutkimuksen professori. Hän teki pitkän uran Jyväskylän yliopiston englannin kielen laitoksessa, kunnes siirtyi vuonna 1996 Soveltavan kielentutkimuksen keskuksen johtajaksi. Tästä tehtävästä hän jäi eläkkeelle 2003.


title: Kari Sajavaara

text: Sajavaara teki lisensiaatintutkintonsa 1965 ja väitteli tohtoriksi 1967 Helsingin yliopistossa. Hän toimi Suomen Akatemian tutkimusassistenttina vuoteen 1969, jolloin hänet nimitettiin apulaisprofessoriksi Jyväskylän yliopistoon, jossa hän teki 37 vuoden mittaisen uran, vuodesta 1979 alkaen professorina. Hän vieraili tutkijana Johns Hopkinsin yliopistossa Yhdysvalloissa 1992 ja Macquarie-yliopistossa Australian Sydneyssä 1994.


title: Kari Sajavaara

text: 1970-luvulla Sajavaara oli mukana perustamassa valtakunnallista kielikeskusjärjestelmää, Korkeakoulujen kielikeskusta (nyk. Soveltavan kielentutkimuksen keskus) ja Soveltavan kielentutkimuksen kesäkoulua. 1990-luvulla hän vaikutti yleisten kielitutkintojen ja Dialang-itsearviointivälineen kehittämiseen.


title: Kari Sajavaara

text: Kari Sajavaara toimi Jyväskylän yliopiston vararehtorina 1982–1991 ja humanistisen tiedekunnan dekaanina 1996–2002. Hänet muistetaan arvokkaasta työstä alan tutkijakoulutuksen ja Langnetin hyväksi. Hän oli European Language Councilin perustajajäsen.


title: Kari Sajavaara

text: Sajavaara oli mukana suomalais-puolalaisissa yhteistyöjärjestöissä.


title: Kari Sajavaara

text: Kari Sajavaaran puoliso oli vuodesta 1962 kielitieteilijä, lehtori Paula Sajavaara o.s. Ryynänen. Heillä on kaksi lasta.


title: Enkelikello

text: Enkelikello on soiva joulukoriste. Kynttilöiden lämmittämä ilma kohoaa ja saa yksinkertaisen turbiinin pyörimään. Turbiiniin on kiinnitetty tyypillisesti enkelin muotoisia hahmoja, jota pyöriessään lyövät pieniä kelloja, joista lähtee soiva ääni.


title: Enkelikello

text: Aikaisin tunnettu patentti enkelikellolle kuului Walter Stockille, saksalaisessa leikkikaluyhtiössä nimeltä Adrian & Stock. Saksalaiset enkelikellot valmistettiin yleensä läkkipellistä ennen Maailmansotaa. Sodan jälkeen ruotsalaisvalmisteiset enkelikellot yleistyivät niin Euroopassa kuin Pohjois-Amerikassakin. Ruotsalaisen enkelikellon muotoilu oli yksinkertaisempi ja esteettisempi ja valmistusaineena käytettiin messinkiä]. Nykyisellään markkinoita hallitsevat halvat kiinalaisvalmisteiset kopiot.


title: Päijät-Hämeen Yrittäjät

text: Päijät-Hämeen Yrittäjät on Suomen Yrittäjien aluejärjestö. Se on Päijät-Hämeen alueen pienten ja keskisuurten yritysten ja yrittäjien edunvalvonta-, palvelu- ja yhteistoimintajärjestö. Se tarjoaa jäsenyrityksilleen neuvontaa, koulutusta, yhteistyökumppaneita ja taloudellisia etuja. Siihen kuuluu 11 paikallisyhdistystä ja noin 3 500 jäsenyritystä.


title: Vasquez

text: Vasquez tai Vásquez on muun muassa seuraavien henkilöiden sukunimi:


title: Pohjolan Leijona

text: Pohjolan Leijona: Kustaa II Adolf ja Suomi 1611–1632 on historiateos, jonka on kirjoittanut historiantutkija Mirkka Lappalainen. Teos on ilmestynyt 2014, ja sen on kustantanut Siltala. Kuninkaan nimitys "Pohjolan Leijona" on peräisin Paracelsuksen ennustuksesta, jonka mukaan Pohjolan leijona "kukistaisi jumalattomat viholliset ja perustaisi uuden valtakunnan".


title: Pohjolan Leijona

text:
Teos sai vuonna 2014 Tieto-Finlandia-palkinnon. Valinnan tehnyt dosentti Heikki Hellman sanoi palkinnon luovutuspuheessaan:
Eräässä haastattelussa Lappalainen kertoo, että aihepiiri oli hänelle tuttu jo gradusta lähtien. "Siksi kirja syntyi todella nopeasti. Halusin tehdä synteesin siitä ajasta, joka on tärkeä Suomen historian kannalta." Hän huomauttaa myös, että Kustaa II Aadolfia koskeva tutkimus väheni 1960-luvulla, kun valloitussodat eivät olleet korrekteja aiheita, vaan keskityttiin sosiaali- ja taloushistoriaan.


title: Pohjolan Leijona

text: Teos kertoo Kustaa II Aadolfista ja Suomesta. Se kertoo, kuinka nuori kuningas otti valtakunnan itäisen osan, Suomen, hallintaansa. Tuolloin Suomi menetti paikallisen poliittisen identiteetin, ja Suomi liitettiin tiukemmin Ruotsiin. Teoksen keskiössä ovat sodat Venäjää ja Puolaa vastaan, ei 30-vuotinen sota, kuten yleensä Kustaa II Aadolfia käsiteltäessä.


title: Pohjolan Leijona

text: Teos kertoo, kuinka osin keskiaikaisesta maasta rakentuu keskusjohtoinen ja pitkälti nykymuotoinen oikeusvaltio. Kuninkaan huomio kääntyy uuteen kohteeseen, eikä Suomi enää palaa Ruotsin valtakunnan keskiöön, vaan tehtäväksi jää suurvaltaa rakentavan armeijan rahoittaminen ja täydentäminen. Kritiikissään Kari Vainio (Turun Sanomat) toteaa itsekriittisesti, että "kirjoitusvirheeseen puuttumalla lukija osoittaa omaa pienuuttaan. En voi olla yhteen puuttumatta": Wallerstein, kun pitäisi olla Wallenstein.


title: Agosta-luokka

text: Agosta-luokka oli Ranskan merivoimien neljän dieselkäyttöisen sukellusveneen muodostama alusluokka. Lisäksi Espanja valmisti omalle laivastolleen neljä tämän luokan sukellusvenettä. Paranneltuja luokan aluksia valmistettiin Pakistanin laivastolle kolme tyyppimerkinnällä Agosta 90B (Khalid-luokka), jotka voitiin varustaa MESMA AIP-järjestelmällä.


title: Agosta-luokka

text: Espanja tilasi kaksi ensimmäistä venettä toukokuussa 1975 ja toiset kaksi kesäkuussa 1977. Ne valmistettiin Cartagenassa ranskalaisten avustamana. Alukset modernisoitiin 1990-luvun alussa, jolloin ne varustettiin vedettävin kaikuluotaimin, parannetuilla taistelunjohto- ja ECM-järjestelmillä. Lisäksi alusten akustot ja periskoopit vaihdettiin.


title: Agosta-luokka

text: Etelä-Afrikka tilasi kaksi alusta kesäkuussa 1975, mutta vuonna 1978 Ranska peruutti toimituksen YK:n asevientimääräysten vuoksi. Pakistan osti alukset liittäen ne laivastoonsa.


title: Mika Lönnström

text: Mika Lönnström (s. 24. toukokuuta 1974 Porvoo) on suomalainen jalkapallovalmentaja ja vuodesta 2018 lähtien HIFK:n urheilutoimen johtaja.


title: Mika Lönnström

text: Lönnström aloitti valmentamisen jo 16-vuotiaana pelaamisen ohella. Uransa alkuvaiheessa hän toimi muun muassa Riihimäen Palloseuran ja Hyvinkään Palloseuran juniorivalmennuksessa. Kauden 2003 lopussa Lönnström valmensi kasvattajaseuraansa FC Futuraa kahdessa viimeisessä sarjaottelussa. Kaudella 2004 hän vastasi Malmin Palloseuran naisten edustusjoukkueen valmennuksesta.


title: Mika Lönnström

text: Vuodet 2005–2011 Lönnström työskenteli Veikkausliiga-seura Myllykosken Pallolle ja toimi muun muassa seuran teknisenä johtajana ja akatemiavalmentajana. Lokakuusta 2011 toukokuuhun 2012 hän työskenteli IF Gnistanin toiminnanjohtajana ennen siirtymistään thaimaalaisen valmennustiimiin.


title: Mika Lönnström

text: Työskennellessään suomessa MyPa:ssa, Lönnströmin otti koulutustauon työskennelläkseen junioripelaajille tarkoitetussa Elite Football -leireillä kesä- ja heinäkuussa 2007. Hän oli osa valmennusryhmää Kentuckyn yliopiston jalkapallo ohjelmassa. Vuonna 2008 Lönnström työskenteli valmennustehtävissä US Soccer ODP (Olympic Development Program) -leireillä ja University of Minnesotan Gopher Soccer -leireillä. Lönnström myös tutustui MLS seuroihin ja niiden sisäisiin toimintatapoihin, kuten Columbus Crew ja Chicago Fire.


title: Mika Lönnström

text: Toukokuussa 2012 hänet nimitettiin thaimaalaisen 2. divisioona seuran, Roi Et Unitedin akatemian johtajaksi ja edustusjoukkueen apuvalmentajaksi. Ensimmäisen vuoden jälkeen Lönnströmille avautui paikka edustusjoukkueen päävalmentajana.


title: Mika Lönnström

text: Lönnströmin ensimmäinen kausi päävalmentajana päättyi nousuun thaimaan ykkösliigaan joulukuussa 2013. Huhtikuussa 2014 Lönnströmille tarjottin paikkaa Thaimaan pääsarjasta uuteen omistukseen päätyneestä Police Unitedista ja hän päätti vaihtaa maisemaa Koillis-thaimaalaisesta seurasta pääkaupunki Bangkokiin. Lönnströmistä tuli samalla ensimmäinen suomalainen jalkapallovalmentaja Kaakkois-Aasian pääsarjoissa.


title: Mika Lönnström

text: Kesäkuun lopussa Lönnström valmennustiimeineen oli pakotettu siirtymään sivuun joukkueen vetovastuusta seuran sisäisten epäselvyyksien johdosta, siitäkin huolimatta että Lönnström oli vastikään nimetty paikallisen urheilumedian puolesta kuukauden valmentajaksi sekä tuloksellisesti oli onnistunut seuran asettamissa tavoitteissa.


title: Mika Lönnström

text: Lönnström myös nimitettiin Thaimaan U16 maajoukkueen apuvalmentajaksi työskennellessään Roi Et Unitedissa vuonna 2013.


title: Mika Lönnström

text: Elokuussa 2014 Lönnström siirtyi Malediivien pääsarjaan, maan historian menestyksekkäimmän jalkapalloseuran, New Radiant SC:n päävalmentajaksi. Lönnström luotsasi joukkueen loppukauden voittoputken myötä liiga- sekä cup-mestaruuksiin.


title: Mika Lönnström

text: Tuplamestaruuden voittanut Lönnström palkittiin Malediivien Vuoden valmentaja -palkinnolla helmikuussa 2015.


title: Mika Lönnström

text: Seura aloitti uuden kauden AFC Cup:in ottelulla Indonesialaista Persib Bandungia vastaan Bandungin täydellä stadionilla 30 000 erittäin intohimoisen paikallisen katsojan edessä. Indonesialainen kotijoukkue oli ennakoidusti laadukkaampi joukkue ja voitti ottelun, muutama päivä ottelun jälkeen, ensimmäisen ja ainoan tappion myötä, Lönnström ja seura päättivät irtisanoa päävalmentajan sopimuksen.


title: Mika Lönnström

text: Malediiveilta Lönnström palasi Thaimaahan jossa hänelle tarjoutui heti työskennellä pääsarjajoukkueessa. Lönnström lupautui auttamaan sarjan hännillä olevaa nousijajoukkue, Saraburi FC:tä, kohentamaan sen pelillistä tasoa, tosin vain viiden sarjaottelun ajaksi.


title: Mika Lönnström

text: Heinäkuussa 2015 Lönnström tarttui uuteen haasteeseen nousseen :n päävalmentajana. Lönnström erosi tehtävästään joulukuussa 2015 vedoten seuran ongelmiin joukkueen ulkopuolisten asioiden hoitamisessa.


title: Rodolfo Fortino

text: Rodolfo Fortino de Araujo (s. 30. huhtikuuta 1983) on brasilialaissyntyinen italialainen futsalpelaaja. Hän pelaa Asti Calciossa ja Italian futsalmaajoukkueessa.


title: Rodolfo Fortino

text: Maajoukkuetasolla Fortino on saavuttanut MM-pronssia vuodelta 2012 sekä EM-pronssia samalta vuodelta ja EM-kultaa vuodelta 2014. Vuoden 2012 MM-kisoissa Fortino palkittiin Silver Shoella eli kisojen toiseksi parhaan maalintekijän palkinnolla hänen tehtyään turnauksessa kahdeksan maalia. Seuratasolla Fortino pelaa italialaisessa Asti Calciossa. Maajoukkueessa hän debytoi vasta vuonna 2011 saatuaan kansalaisuuden.


title: Horpun seisake

text: Horpun seisake oli entisessä Valkealan kunnassa sijainnut rautatieliikennepaikka. Seisake avattiin Kalson tehtaille vievän tasoristeyksen viereen. Seisake on myös aina ollut lähempänä Vuohijärven keskustaa kuin Vuohijärven asema. Kun Vuohijärven rautatieasemalta lopetettiin henkilöliikenne vuonna 1990, seisakkeen merkitys kasvoi entisestään. Seisakkeen henkilöliikenne loppui koko radan paikallisliikenteen mukana vuonna 2002.


title: Horpun seisake

text: Paikalla on vielä käytössä kaitein varustettu kevyen liikenteen tasoristeys.


title: Tulosyksikköorganisaatio

text: Tulosyksikköorganisaatio on organisaatiorakenne, jossa iso organisaatio jaetaan useisiin varsin itsenäisiin, usein tavoite- eli tulosjohtamista soveltaviin tulosyksiköihin esimerkiksi tuotteen, tuoteryhmän, palvelukokonaisuuden tai markkinointialueen mukaisesti.


title: Tulosyksikköorganisaatio

text: Tulosyksikköorganisaatio soveltuukin toimintaympäristöihin, joissa toiminta voidaan selkeästi jakaa ja rajata erillisiin yksiköihin, jotka eivät ole riippuvaisia toisen yksikön toiminnasta.


title: Tulosyksikköorganisaatio

text: Tulosyksikköorganisaatio antaa kullekin yksikölle mahdollisuuden keskittyä oman erikoistumisalueensa kehittämiseen, mutta samalla kokonaisuuden huomioiminen saattaa hämärtyä. Esimerkiksi Suomen kunnissa, joissa tulosyksikköorganisaatiota ja yksiköiden tulosjohtamista on sovellettu on törmätty osaoptimointitilanteisiin, joissa toisen yksikön säästö on voinut koitua toisen yksikön kasvaneiksi menoiksi ja kokonaisoptimointi on jäänyt saavuttamatta.


title: Tulosyksikköorganisaatio

text: Tulosyksikköorganisaatio muistuttaa toimintokohtaista organisaatiota, mutta siinä korostetaan enemmän toiminnan tuloksia kuin toimintaan tarvittavia panoksia.


title: Tulosyksikköorganisaatio

text: Tulosyksikköorganisaation etuina pidetään muun muassa tehtävien delegointia alaisille, jolloin säästetään ylimmän johdon voimavaroja ja luodaan kasvualustaa johtajuuden kehittymiselle myös organisaation alemmilla tasoilla. Mallia käytettäessä myös toiminnan ja tuloksen arviointi on helpompaa, kun keskeisinä arviointikriteereinä ovat konkreettiset luvut.


title: Listen (David Guettan albumi)

text: Listen on ranskalaisen DJ-tuottaja David Guettan kuudes studioalbumi, joka julkaistiin 21. marraskuuta 2014. Albumi sisältää duettoja lukuisilta R&B, hip hop, vaihtoehtorock ja pop-maailman nimikkeiltä, kuten Sam Martiniltä, Emeli Sandélta, The Scriptin päälaulaja Danny O'Donoghuelta, Nicki Minajilta, John Legendiltä, Nico & Winziltä, OneRepublicin päälaulaja Ryan Tedderiltä, Sialta, Magic!:ltä, Bebe Rexhalta, etelä-afrikkalaiselta mieskuoroyhtye Ladysmith Black Mambazolta, Ms. Dynamitelta, Elliphantilta, Birdyltä, Jaymes Youngilta, Sonny Wilsonilta, Vassyltä ja Skylar Greyltä. Se sisältää myös tuotantoa Guettan aiemmilta duettoesiintyjiltä; Giorgio Tuinfortilta, Aviciilta, Afrojackiltä, Nicky Romerolta, Showtekiltä sekä Stadiumxiltä. Albumin kappaleita on ollut myös sanoittamassa Jason Evigan, Alicia Keys, The-Dream ja monia muita.


title: Listen (David Guettan albumi)

text: Suomalainen Teemu Brunila on säveltänyt kappaleen "I'll Keep Loving You".


title: Listen (David Guettan albumi)

text: Albumi ylsi parhaimmillaan Suomen virallisen listan sijalle 7., 31 viikkoa julkaisunsa jälkeen.


title: Dangerous (David Guettan kappale)

text: Dangerous on ranskalaisen DJ-tuottaja David Guettan kappale hänen kuudennelta, Listen-studioalbumilta. Se sisältää yhdysvaltalaisen laulaja-lauluntekijä Sam Martinin esittämiä sanoja. Se julkaistiin digitaalisesti ladattavana 6. lokakuuta 2014. Kappaleen sanoittivat Guetta, Giorgio Tuinfort, Martin, Jason Evigan, sekä Lindy Robbins ja sen tuottivat Guetta, Martin sekä Evigan. Kappale on ollut kaupallinen menestys, sijoittuen listan kärkeen yhdentoista eri valtion singlelistalla. Se on myös myynyt kultaa Australiassa ja Italiassa.


title: Futsalin pelipaikat

text: Tässä artikkelissa on kuvattu Futsalin tyypillisimmät pelaajaprofiilit ja näiden pelipaikat kentällä.


title: Futsalin pelipaikat

text: Futsalottelussa kentällä pelaa yksi maalivahti ja neljä kenttäpelaajaa kummastakin pelaavasta joukkueesta. Futsalissa pelaajien pelipaikat eivät ole yhtä jäykästi rajattuja kuin jalkapallossa ja yksittäisen pelaajan pelipaikka ja rooli voivat vaihtua ottelun aikana useasti. Futsalissa jokaisen kenttäpelaaja tulee hyökätä, puolustaa ja liikkua koko kentän alueella.


title: Futsalin pelipaikat

text: Maalivahdin eli "goleiron" pääasiallinen tehtävä on puolustaa omaa maaliaan torjumalla vastustajapelaajien vetoja. Kuten maalivahti jalkapallossa, goleiro on ainoa pelaaja, joka saa koskea käsillään palloon pelitilanteessa, kuitenkin vain oman kenttäpuoliskon rangaistusalueella eli maaliviivasta piirretyn 6m kaaren sisäpuolella.


title: Futsalin pelipaikat

text:
Jalkapallomaalivahdille tyypillisten hallittujen torjuntojen tekeminen on futsalissa harvinaisempaa. Pienemmän pelikentän ja pelin nopeamman luonteen vuoksi futsalmaalivahdilta edellytetään korostuneesti taitoa peittää vastustajan vetosuuntia ja kykyä liikkua aktiivisesti ennakoiden vetojen tielle. Futsalissa valtaosa vedoista lähtee verrattain läheltä maalia ja maalivahtia.
Maalivahdin keskeisiä taitoja futsalissa on torjuntatyöskentelyn ohella myös pelin avaaminen heittämällä (maaliheitoista ja torjunnan jälkeen) sekä jalalla pelaaminen. Useimmat futsalmaalivahdit eivät käytä maalivahdinhanskoja, koska niiden koetaan haittaavan pallon heittämistä. Futsalmaalivahdin tuleekin kyetä heittämään palloa suhteellisen tarkasti ja nopeasti koko kentän alueelle. Nopea ja tarkka heittopeli korostuu jos joukkueen hyökkääjänä pelaa pivot.


title: Futsalin pelipaikat

text: Futsalin pelin kehittyminen on viime vuosina korostanut erityisesti jalalla pelaamisen hallitsevia maalivahteja. Maalivahdin rooli on laajentunut "puhtaasta torjujasta" aktiivisemmin peliin osallistuvaksi "viidenneksi kenttäpelaajaksi". Kuvaavina esimerkkeinä tästä kehityskulusta on Kampuksen Dynamon ja Suomen maajoukkueen maalivahti Juha-Matti Savolainen tai Kazakstanin maajoukkueen maalivahti Higuita, jonka kyky pelata pallollisena on muokannut Kazakstanin maajoukkueen pelitapaa huomattavasti.


title: Futsalin pelipaikat

text: Futsalissa maalivahdin peliin osallistumista on selkeästi rajattu verrattuna jalkapalloon. Sääntörajoitusten johdosta futsalmaalivahdin rooli pelissä eroaa jalkapallomaalivahdista. Futsalissa maalivahdin avattua pallo peliin (tyypillisesti maaliheitosta), hän ei saa koskea siihen uudestaan omalla kenttäpuoliskollaan ennen kuin pallo on osunut vastustajaan. Mikäli peliväline kuitenkin palautetaan maalivahdille ennen tätä, tuomitaan vastustajalle suora vapaapotku. Toisekseen mikäli maalivahti pitää palloa hallussaan käsissään tai jaloin omalla kenttäpuoliskollaan yli neljä sekuntia (mukaan lukien maaliheitto), tuomitaan vastustajalle epäsuora vapaapotku. Vapaapotku suoritetaan rikepaikasta tai sitä lähimmästä paikasta rangaistusalueen rajalta, jos rike tapahtui rangaistusalueen sisällä.


title: Futsalin pelipaikat

text:
Futsalissa maalivahdin peliin osallistumista on säädelty pelivälineen palauttamisen ja sen halussapitoajan suhteen vain joukkueen omalla kenttäpuoliskolla. Nämä kaksi sääntöä eivät kuitenkaan ole voimassa vastustajan kenttäpuoliskolla, mikä mahdollistaakin nk. "reikäpaitamaalivahdin" käyttämisen pelitaktisena elementtinä.
Reikäpaitamaalivahti on perinteisen maalivahdin tilalle vaihdettu kenttäpelaaja (joka on siis kuitenkin sääntöjen puitteissa yhtälailla maalivahti), joka siirtyy pelaamaan vastustajan kenttäpuoliskolle jättäen maalinsa vartioimatta ja muodostaen 5-4 ylivoimatilanteen joukkueelleen. Vastustajan kenttäpuoliskolla maalivahti saa siis pitää palloa hallussaan yli neljä sekuntia ja hänelle voidaan myös palauttaa pallo ilman vastustajan kosketusta. Tyypillisesti "reikäpaitamaalivahtia"-taktiikkaa käytetään ottelun loppupuolella, kun tappiolla oleva joukkue pyrkii tasoittamaan ottelun.Puolustaja sijoittuu kenttäpelaajista alimmaksi. Puolustajan eli "fixon" pääasiallinen tehtävä on varjella omaa maalia mutta myös ohjata oman joukkueensa peliä. Fixo saattaa nousta myös hyökkäyksissä mukaan, ja etenkin kulmapotkuissa fixoa käytetään usein. Pohjapelaajalta edellytetään hyvää pelikäsitystä, taktista silmää ja varmuutta pallollisessa pelissä.Laituri eli "ala" pelaa sekä hyökkäyksen että puolustuksen tukena riippuen siitä, kummassa päässä pallo on. Laiturin rooliin kuuluu paljon juoksemista ylös ja takaisin alas. Kokonaisvaltaisen pelaamisen lisäksi laitapelaajan roolissa korostuu pallon kuljettaminen ja vastustajan pelaajien haastaminen 1v1 tilanteissa.


title: Futsalin pelipaikat

text: Kaikki kenttäpelaajat liikkuvat laajalla alueella pelin aikana, mutta laitapelaajalla on tyypillisesti vastuullaan pelaaminen kentän vasemmalla tai oikealla laidalla, niin hyökkäys- kuin puolustuspelissäkin. "Alan" rooli ei ole yhtä hyökkäävä kuin "pivotilla", mutta ei kuitenkaan yhtä puolustava kuin "fixolla". Hyökkääjän eli "pivotin" tai "pivon" rooli on hyvin samanlainen kuin jalkapallossa keskushyökkääjällä. Pivotin rooliin kuuluu pysytellä lähellä vastustajan maalia ja tarjota joukkuetovereilleen syöttömahdollisuuksia ja kamppailla pallosta vastustajan puolustajien kanssa.


title: Futsalin pelipaikat

text: Pivot osallistuu joukkueensa puolustuspeliin prässäämällä vastustajan pallollista pelaajaa. Jotkut pelaajat pelaavat paikalla nimeltä "universal". Tämä tarkoittaa sitä, että he pelaavat käytännössä jokaista paikkaa lukuun ottamatta maalivahdin pelipaikkaa.


title: Konstantin Jerjomenko

text: Konstantin Viktorovitš Jerjomenko (; 5. elokuuta 1970 Dnipropetrovsk – 18. maaliskuuta 2010 Moskova) oli venäläinen futsalpelaaja. Hänet on nimetty 1900-luvun maailman parhaaksi futsalpelaajaksi.


title: Konstantin Jerjomenko

text: Jerjomenko voitti maajoukkuetasolla MM-pronssia vuonna 1996. Lisäksi hän voitti kultaa, hopeaa ja pronssia EM-kilpailuista. Kulta tuli vuoden 1999 kisoista. Jerjomenkoa pidettiin yhtenä futsalin kaikkien aikojen ensimmäisistä supertähdistä. Seurajoukkuetasolla Jerjomenko edusti kuutta seuraa, kaikki hänen kotimaastaan. Hän voitti kahdeksan Venäjän mestaruutta, seitsemän Venäjän cupia, kolme Euroopan seurajoukkueiden mestaruuskilpailua ja yhden Intercontinental Cupin. Maajoukkueessa Jerjomenko pelasi 66 ottelua tehden 122 maalia. Hän lopetti uransa vuonna 2001 Dina Moskovan paidassa. Jerjomenko teki uransa aikana yhteensä 1 132 maalia kaikki kilpailut mukaan lukien. EM-kisoissa hänet valittiin kerran parhaaksi pelaajaksi ja hän oli kahdesti EM-kisojen paras maalintekijä. MM-kisoihin Jerjomenko osallistui kolmesti.


title: Konstantin Jerjomenko

text: Jerjomenko kuoli maaliskuussa 2010 sydänkohtaukseen pelatessaan harjoituspeliä. Hän oli kärsinyt uransa aikana sydänvaivoista, mutta uransa lopettamisen sijaan hän päättikin jatkaa uraansa, mikä koitui hänen kohtalokseen. Jerjomenko on haudattu Trojekurovskojen hautausmaalle.


title: Asuinalue

text: Asuinalue tarkoittaa tiheään asuttua aluetta erityisesti kaupungissa tai kuntakeskuksessa. Kaupungin muita alueita voivat olla esimerkiksi teollisuus- ja liikealueet.


title: Buru (beachfutispelaaja)

text: Venícius Ribeiro Mariane Fambre (taiteilijanimeltään Buru; s. 14. huhtikuuta 1976 Vitória) on uransa päättänyt brasilialainen beachfutispelaaja. Hän on kuusinkertainen maailmanmestari vuosilta 2000, 2004 ja 2006-2009. Lisäksi Burulla on yksi hopea vuodelta 2011 ja yksi pronssi vuodelta 2005. Etelä-Amerikan mestaruuden 176 senttimetriä pitkä puolustajana pelaava Buru on voittanut viidesti. Seuratasolla Buru edusti italialaista AS Romaa, venäläisiä Lokomotiv Moskovaa ja Stroginoa sekä kotimaansa Corinthiansia. Vuoden 2007 MM-kisoissa Buru valittiin sekä parhaaksi pelaajaksi että palkittiin parhaan maalintekijän Golden Shoe -palkinnolla. 2009 MM-kisoissa hänet palkittiin kolmanneksi parhaan maalintekijän Bronze Shoella. Buru lopetti uransa vuonna 2012. Hän osallistui kuusiin MM-kisoihin, joista jokaisissa tuli mitali.


title: Matthew Brabham

text: Matthew Chase Brabham (s. 25. helmikuuta 1994 Boca Raton, Florida, Yhdysvallat) on yhdysvaltalais-australialainen kilpa-autoilija. Brabham kilpailee Australian lisenssillä. Hänen isänsä on Geoff Brabham ja isoisänsä kolminkertainen Formula 1 -maailmanmestari Jack Brabham. Brittiläis-australialainen kilpa-autoilija Sam Brabham on hänen serkkunsa.


title: Matthew Brabham

text: Brabhamin kilpa-ajajan ura alkoi kartingista, jossa hän voitti New South Walesin kevytjuniorisarjan mestaruuden vuonna 2008 ja oli samana vuonna toinen Australian Nationalin kevytjuniorisarjassa. Vuosina 2009–2011 hän ajoi Australian Nationalin ja Victorian osavaltion Formula Ford -sarjoja, joissa voitti kilpailuja, mutta ei mestaruuksia.


title: Matthew Brabham

text: Yhdysvaltalaiseen US F2000 Nationalin -formulasarjaan Brabham siirtyi vuonna 2012, ja hän voitti heti sarjan mestaruuden ja oli samana vuonna talvisessa rinnakkaissarjassa kolmas. Menestystä tuli myös Pro Mazda Championship -sarjassa heti seuraavana vuonna, jossa hän voitti mestaruuden ylivoimaisella voittomäärällä.


title: Matthew Brabham

text: Brabhamin kilpailut alkoivat Indy-sarjoissa, kun hän sai ajopaikan Andretti Autosportilta kaudeksi 2014 Indy Lights-sarjaan ja ajoi kerran voittoon kauden aikana. Kyseisessä sarjassa hän ajoi kaksi kautta, kunnes siirtyi IndyCariin kaudella 2016 muutaman kilpailun ajaksi. Tulokset jäivät heikoiksi.


title: Matthew Brabham

text: Brabham ajoi kaksi kilpailua Formula E -sarjassa Andretti Autosport -tallissa.


title: Matthew Brabham

text: Brabham on ajanut myös vakio- ja urheiluautoille tarkoitettua Supercarsia kahden kilpailun verran vuonna 2017 ja voittanut Bathurstin 12 tunnin ajon autonsa omassa ajoluokassa (C-luokan GT4) vuonna 2018. Vuodesta 2015 lähtien hän on ajanut maastoajoja muistuttavaa Super Trucksia yhdysvaltalaisessa Speed Energy Stadium Super Trucks -sarjassa, jossa on sijoittunut kahdesti kauden lopputuloksissa toiselle sijalle.


title: Matthew Brabham

text: * Kausi käynnissä.


title: Margaret Cho

text: Margaret Moran Cho (s. 5. joulukuuta 1968 San Francisco, Kalifornia) on yhdysvaltalainen stand up -koomikko ja näyttelijä.


title: Margaret Cho

text: Cho on korealaisten maahanmuuttajien jälkeläinen. Hän on parhaiten tunnettu sosiaalisesti ja poliittisesti kriittisestä sekä rotu- ja seksuaalivähemmistöjä käsittelevästä stand upistaan. Lisäksi hän on tehnyt uraa näyttelijänä, sanoittajana ja säveltäjänä.


title: Raimana Li Fung Kuee

text: Raimana Li Fung Kuee (s. 10. huhtikuuta 1985 Tahiti) on tahitilainen jalkapalloilija ja beachfutispelaaja. Hän edustaa jalkapallossa maansa pääsarjan AS Dragonia. Pelipaikaltaan Li Fung Kuee on hyökkääjä. Molemmissa lajeissaan hän on pelannut maajoukkueissa.


title: Raimana Li Fung Kuee

text: Li Fung Kuee pelasi nuorena ranskalaisen FC Nantesin nuorten joukkueessa. Urallaan hän on edustanut vain yhtä seuraa; vuodesta 2004 alkaen AS Dragonia, jonka paidassa hän on pelannut myös OFC Champions Leagueta.


title: Raimana Li Fung Kuee

text: Tahitin jalkapallomaajoukkueessa Li Fung Kuee debytoi vuonna 2007. Viimeisimmän maaottelunsa hän on pelannut vuonna 2010.


title: Raimana Li Fung Kuee

text: Beachfutiksessakin Li Fung Kuee on pelannut maajoukkueessa. Hän on osallistunut myös kolmiin MM-kisoihin vuosina 2011, 2013 ja 2015. Vuoden 2013 kisoissa, jotka järjestettiin Tahitilla, Li Fung Kuee sijoittui joukkueensa kanssa neljänneksi. Li Fung Kuee valittiin kuitenkin kisojen kolmanneksi parhaaksi pelaajaksi ja hänet palkittiin Bronze Ball -palkinnolla. Hän teki turnauksessa kuusi maalia ollen maansa paras maalintekijä ja koko maalipörssin jaetulla neljännellä sijalla. Vuoden 2015 MM-kilpailuista Li Fung Kuee saavutti Tahitin kanssa hopeaa tehden turnauksessa seitsemän maalia.


title: Glukoosisiirappi

text: Glukoosisiirappi tai maissisiirappi (myös tärkkelyssiirappi, glukoosi-fruktoosisiirappi) on teollisesti valmistettu siirappimainen sokeriliuos. Se valmistetaan maissitärkkelyksestä, riisistä, vehnästä, perunasta tai jostain muusta tärkkelyspitoisesta raaka-aineesta. Glukoosisiirappi koostuu erilaisista sakkarideista, pääasiassa glukoosista ja maltoosista. Siirapin koostumus riippuu valmistusmenetelmästä.


title: Glukoosisiirappi

text: Elintarviketeollisuus käyttää glukoosisiirappia mm. lisätäkseen elintarvikkeiden vedensitomiskykyä sekä estääkseen sokerin (sakkaroosin) kiteiden muodostumista.


title: Ille faciet

text: Ille faciet ('hän on sen tekevä') on latinankielinen lausahdus, joka perinteisesti on pantu Kaarle IX:n (1550–1611) suuhun viittaamaan poikansa, tulevan Ruotsin kuninkaan Kustaa II Aadolfin suurtekoihin. Todellisuudessa lausahdus on peräisin Johannes Locceniuksen vuodelta 1676 peräisin olevan historiateoksen "Historia Suecana" viimeisestä painoksesta, jossa se pannaan Kaarle IX:n sanomaksi, joskin se Mirkka Lappalaisen mukaan kuvaa hyvin Kaarle IX:n tilannetta ja yleisemmin 1600-luvun alun Ruotsia.


title: E.dams-Renault

text: Renault e.dams Formula E Team on ranskalainen vuodesta 2014 asti Formula E -sarjassa kilpaillut talli. Tallin omistajina toimivat entinen Formula 1 -maailmanmestari Alain Prost sekä Jean-Paul Driot. e.dams-Renault on Formula E -sarjan historian menestynein talli kahdella valmistajien mestaruudellaan sekä yhdellä kuljettajien maailmanmestaruudella.


title: E.dams-Renault

text: Tallin kuljettajina on toiminut kaudesta 2014–2015 lähtien ranskalainen Nicolas Prost sekä sveitsiläinen Sébastien Buemi. Prost kilpailee numerolla 8 ja Buemi numerolla 9.


title: E.dams-Renault

text: Talli aloitti toimintansa e.dams-Renault -nimellä ja saavutti ensimmäisen voittonsa kun Sébastien Buemi ajoi Uruguayn ePrix'in voittoon kaudella 2014–2015. Nicolas Prost ajoi tallille toisen voiton Miamin ePrix'issä.


title: E.dams-Renault

text: Talli voitti sarjan debyyttikaudella valmistajien maailmanmestaruuden. Kaudella 2015–2016 kuljettajina jatkoivat Prost ja Buemi, ja talli alkoi tehdä yhteistyötä Renault'n kanssa. Talli voitti sekä kauden 2015-2016 kuljettajien että valmistajien maailmanmestaruuden Sebastien Buemin voittaessa kuljettajien maailmanmestaruuden.


title: E.dams-Renault

text: Seuraavaksi kaudeksi talli vaihtoi nimekseen Renault e.dams Formula E Team.


title: Sakkaridit

text: Sakkaridit, eli sokerit jaotellaan seuraaviin:


title: Sakkaridit

text: Sokerit ovat hiilihydraatteja. Ravitsemustieteessä hiilihydraatit jaetaan sokereihin, tärkkelykseen ja ravintokuituun.


title: Pituusleikkaus

text: Pituusleikkaus on paperinvalmistuksen jälkikäsittelyvaihe, jossa paperikoneesta tulevat suuret konerullat leikataan ja kelataan kapeammiksi ja pienemmiksi asiakasrulliksi "pituusleikkurilla". Asiakasrullien koon määrää kunkin paperintilaajan antamat tiedot siitä, minkä levyistä paperia ja minkä kokoisissa rullissa heidän painokoneessaan tai muussa paperinjalostusprosessissa (pakkauskone, kopiokone tms.) käytetään. Jos paperi toimitetaan arkkipainokonetta käyttävälle asiakkaalle, pituusleikkurilla oikeaan leveyteen leikattu paperi katkotaan vielä halutun mittaisiksi paperiarkeiksi arkituskoneessa.


title: Pituusleikkaus

text: Pituusleikkauksen yhteydessä poistetaan vialliset paperirainan osat ja jatketaan katkot niin että raina on yhtenäinen.


title: Pituusleikkaus

text: Yleisimmät pituusleikkurityypit ovat "kantotelaleikkuri" sekä "keskiörullain". Kantotelaleikkurissa asiakasrullat muodostuvat kahden kantotelan varaan, minkä ansiosta se soveltuu isojen ja raskaiden asiakasrullien tekoon. Asiakasrullia ei voida pyörittää niiden keskiöstä, koska ne ovat vieri vieressä. Keskiörullainta käytettäessä rullat muodostuvat leikkurin molemmin puolin sijaitseville asemille. Keskiörullain eliminoi ajettavan rullan oman painon vaikutuksen rullaukseen, ja sitä käytetään erityisesti superkalanteroidun paperin (SC) ja kevytpäällysteisen paperin (LWC) pituusleikkauksessa.


title: Pituusleikkaus

text: Pituusleikkauksen jälkeen rullat pakataan tai arkitetaan eli leikataan arkeiksi arkituskoneessa.


title: Simpsonit (24. tuotantokausi)

text: Simpsoneiden 24. tuotantokausi alkoi Yhdysvalloissa 30. syyskuuta 2012 ja päättyi 19. toukokuuta 2013.


title: Simpsonit (24. tuotantokausi)

text:
New York, New York (Moonshine River)
Bart alkaa kaivata entisiä tyttöystäviään, mutta nämä eivät enää välitä hänestä. Hän lähtee etsimään New Yorkiin etsimään 19. tuotantokaudella nähtyä Maryä.


title: Simpsonit (24. tuotantokausi)

text: Kauhujen talo, osa 23 (Treehouse of Horror XXIII)


title: Simpsonit (24. tuotantokausi)

text:
Vauvamaakari (Adventures in Baby-Getting)
Margen auto hajoaa. Hän ostaa uuden, mutta ei pidä siitä. Tämä saa hänet tajuamaan, että hän haluaa vielä yhden lapsen.


title: Simpsonit (24. tuotantokausi)

text:
Kuin tuhka tuuleen (Gone Abie Gone)
Abe katoaa ja Homer ja Marge lähtevät etsimään häntä. Samaan aikaan Lisa pelaa pokeria opiskelurahollaan.


title: Simpsonit (24. tuotantokausi)

text:
Kärpäsiä keitossani (Penny Wiseguys)
Raudanpuutteesta kärsivä Lisa alkaa syödä hyönteisiä. Homerin keilakaveri pääsee Fat Tonyn sijaiseksi.


title: Simpsonit (24. tuotantokausi)

text: Ihmepuu (A Tree Grows in Springfield)


title: Simpsonit (24. tuotantokausi)

text:
Homerista hipsteri (The Day the Earth Stood Cool)
Simpsoneiden naapuriin muuttaa uusi perhe, jota Homer alkaa ihailla heitä. Marge joutuu noloon tilanteeseen imetysringissä.


title: Simpsonit (24. tuotantokausi)

text:
Koiramaisia tekoja (To Cur With Love)
Simpsoneiden koiran katoamisen myötä Homerin lapsuuden traumat alkavat paljastua.


title: Simpsonit (24. tuotantokausi)

text: Maailmanlopun meininki (Homer Goes to Prep School)


title: Simpsonit (24. tuotantokausi)

text: Springfield säästökuurilla (A Test Before Trying)


title: Simpsonit (24. tuotantokausi)

text:
Täydelliset vanhemmat (The Changing of the Guardian)
Marge ja Homer selviävät hirmumyrskystä. He alkavat etsiä lapsilleen varahuoltajia tulevaisuuden varalle. Mutta kuka tehtävään soveltuu?


title: Simpsonit (24. tuotantokausi)

text: Rakkaus on kimuranttia (Love is a Many-Splintered Thing)


title: Simpsonit (24. tuotantokausi)

text: Vaarallinen televisio (Hardly Kirk-ing)


title: Simpsonit (24. tuotantokausi)

text: Paha poika Abe(Abe Gorgeous Grampa)


title: Simpsonit (24. tuotantokausi)

text: Parempia ihmisiä (Black-Eyed, Please)


title: Simpsonit (24. tuotantokausi)

text: Kananmunasyyte (Dark Knight Court)


title: Simpsonit (24. tuotantokausi)

text: Mitä nainen haluaa? (What Animated Women Want)


title: Simpsonit (24. tuotantokausi)

text: Ludehyökkäys (Pulpit Friction)


title: Simpsonit (24. tuotantokausi)

text: Puku miehen tiellä pitää (Whiskey Business)


title: Simpsonit (24. tuotantokausi)

text:
Kaiken takana on nainen (The Fabulous Faker Boy)
Bart ihastuu pianonsoittoa opettavaan Zenyaan. Zenya alkaa opettaa hänelle pianonsoittoa, minkä vastineeksi Marge joutuu pitämään Zenyan isälle ajotunteja. Samaan aikaan Homerin viimeisetkin hiukset putoavat.


title: Simpsonit (24. tuotantokausi)

text:
Vilpillinen viikinki The Saga of Carl)
Homerin baarijengi voittaa 200 000 dollaria. Carl lähtee yllättäen ja vie rahat mukanaan. Homer, Lenny ja Moe lähtevät seuraamaan häntä ja päätyvät Islantiin.


title: Simpsonit (24. tuotantokausi)

text:
Hääpäiväyllätys (Dangers on a Train)
Homer haluaa yllättää Margen heidän hääpäivänään ja tuoda nuoruuden muistot takaisin.


title: I, Robot (videopeli)

text: I, Robot on Atarin julkaisema räiskintäpeli, joka on julkaistu vuonna kolikkopelinä.


title: I, Robot (videopeli)

text: Pelin on kehittänyt Dave Theurer vuonna 1983. Pelistä rakennettiin 750-1 500 kappaletta.


title: I, Robot (videopeli)

text: Peli on ensimmäisiä kolikkopelejä, jossa käytettiin tasavarjostettuja polygoneja kolmiulotteisen grafiikan esittämiseen.


title: Igor Girkin

text: Igor Vsevolodovitš Girkin (), joka tunnetaan myös nimellä Igor Ivanovitš Strelkov (, s. 17. joulukuuta 1970) on venäläinen upseeri ja nationalisti, joka johti kesällä 2014 osaltaan Itä-Ukrainan sotilaallista kapinaa.


title: Igor Girkin

text: Girkin on sotaveteraani ja äärikansallismielinen monarkisti, jonka kutsumanimi on "Strelok" tarkoittaa "ampujaa" tai "pyssymiestä". Girkin on aiemmin taistellut vapaaehtoisena mm. Bosniassa ja Transnistriassa. Ensimmäisessä Tšetšenian sodassa Girkin oli sotilas, toisessa upseeri. Venäläisnationalistisen, konservatiivisen kansallisromantikko Girkinin ajatellaan lännessä vastustavan Venäjän liberaaleja poliitikkoja, joita hän pitää pettureina. Girkin on koulutukseltaan historian maisteri ja hän on harrastanut historiallisia roolipelejä.


title: Igor Girkin

text: Girkin väittää itse kuuluneensa turvallisuuspalvelu FSB:hen vuoteen 2013, Ukrainan ja lännen mielestä Girkin palveli sotilastiedustelu GRU:ssa. Kesällä 2013 Girkin esitteli abhasialaiselle uutistoimistolle uudenlaista erityisoperaatioista koostuvaa sotaa. Hän kokosi taistelujoukon Ukrainan venäläismielisistä, venäläisistä ja muualta tulleista eri sotien veteraaneista, joka osallistui helmikuussa 2014 Krimin Simferopolin parlamentin valtaukseen. Sen jälkeen he valtasivat huhtikuussa 2014 Itä-Ukrainassa Slovjanskin alueen turvallisuuspalvelun rakennuksen. Girkiniä pidetään yhtenä vastuullisena myös muihin rikoksiin, kuten teloituksiin. Hän oli määrännyt esimerkiksi teloituksen vähäisen näpistyksen perusteella, vedoten Stalinin diktatuurin aikaiseen, vanhentuneeseen toisen maailmansodan ajan neuvostolainsäädäntöön.


title: Igor Girkin

text:
Girkin järjesti ja johti pitkään niin sanotun Donetskin kansantasavallan alueen venäläismielistä kapinaa Itä-Ukrainan sodassa kesällä 2014 ja toimi "kansantasavallan" puolustusministerinä. Kun kapinallisten alue näytti romahtavan heinäkuun alussa, Girkin pyysi YouTubessa Venäjältä apua.
14. elokuuta Girkin erosi niin sanotun Donetskin kansantasavallan puolustusministerin tehtävästä ja joutui syrjään Itä-Ukrainan tapahtumista.


title: Igor Girkin

text: Myöhemmin Girkin kertoi aloittaneensa kapinatoiminnallaan Ukrainan sodan, kun venäläisaktivistien kapina oli kuivumassa kokoon. Hän oli pettynyt siihen, ettei Venäjä halunnutkaan Krimin tavoin vallata Itä-Ukrainaa. Hän lähti pois Ukrainasta, koska Venäjää ei haluttu kytkeä Ukrainan tapahtumiin. Girkinin mukaan Venäjän pääideologina pidetty Putinin neuvonantaja Vladislav Surkov ohjasi Ukrainan kapinaa.


title: Ivan Šuvalov

text: Ivan Ivanovitš Šuvalov (; 12. marraskuuta 1727 Moskova – 26. marraskuuta 1797 Pietari) oli venäläinen poliittinen vaikuttaja, koulutuksen kehittäjä ja taiteiden ja kulttuurin suosija, joka perusti muun muassa Moskovan yliopiston ja Pietarin taideakatemian.


title: Ivan Šuvalov

text: Ivan Šuvalov kuului Šuvalovin aatelissukuun. Šuvalov kutsuttiin paašipojaksi keisarilliseen hoviin vuonna 1742, vuotta sen jälkeen kun hänen serkkunsa Pjotr Šuvalov oli auttanut keisarinna Elisabetia nousemaan valtaan. Ivan Šuvalovista tuli vuonna 1749 Elisabetin suosikki. Hänet nimitettiin hallituskomitean (”konferenssin”) jäseneksi ja hän sai suuren vaikutusvallan Venäjän päätöksenteossa. Šuvalovia on luonnehdittu pyyteettömäksi henkilöksi juonittelujen täyttämän hovielämän keskellä. Hän sai vuonna 1760 kenraaliadjutantin arvon, mutta torjui hänelle tarjotun korotuksen kreiviksi.


title: Ivan Šuvalov

text: Šuvalov perusti vuonna 1755 Moskovan yliopiston ja hänestä tuli sen ensimmäinen kuraattori. Hän perusti samalla myös yliopiston kirjapainon, joka alkoi julkaista "Moskovskije vedomosti" -lehteä. Keisarillinen taideakatemia perustettiin yliopiston yhteyteen Moskovaan vuonna 1757 ja Šuvalov toimi sen johtajana vuoteen 1763. Hänet tunnettiin muutenkin suuresta taidekokoelmastaan ja taiteilijoiden tukemisesta. Hän lainasi laajan kirjastonsa taideakatemian käyttöön, ja kun taideakatemia vuonna 1763 erotettiin yliopistosta ja siirrettiin pääkaupunkiin Pietariin, se toimi aluksi Šuvalovin palatsin tiloissa. Šuvalovin aloitteesta perustettiin myös Kazanin kymnaasi vuonna 1758. Lisäksi hän tuki Mihail Lomonosovin tieteellistä toimintaa ja antoi Voltairelle idean tämän Venäjän historiaa käsitelleeseen teokseen "Histoire de l'empire de Russie sous Pierre le Grand".


title: Ivan Šuvalov

text: Katariinan Suuren tultua Venäjän hallitsijaksi Šuvalov joutui aluksi epäsuosioon ja hän oleskeli vuosina 1763–1777 ulkomailla. Palattuaan Venäjälle hänet nimitettiin ylikamariherraksi. Myöhempinä vuosinaan hän auttoi muun muassa Jekaterina Daškovaa venäjän kielen sanakirjan laatimisessa.


title: Ivan Betskoi

text: Ivan Ivanovitš Betskoi (; 3. helmikuuta 1704 Tukholma, Ruotsi – 31. elokuuta 1795 Pietari) oli venäläinen hovimies, joka johti Venäjän koulutusjärjestelmän uudistamista keisarinna Katariina Suuren valtakauden alkuvuosina ja toimi Pietarin taideakatemian johtajana vuosina 1764–1794.


title: Ivan Betskoi

text: Betskoi oli ruhtinas ja sotamarsalkka Ivan Trubetskoin avioton poika, joka syntyi Trubetskoin ollessa sotavankeudessa Ruotsissa suuren Pohjan sodan aikana. Hänen äitinsä oli ruotsalainen aatelisnainen. Aviottoman syntyperänsä vuoksi Betskoi sai sukunimekseen vain osan isänsä nimestä. Betskoi vietti pääosan nuoruudestaan ulkomailla. Hän kävi kadettikoulun Kööpenhaminassa ja palveli jonkin aikaa Tanskan ratsuväessä, mutta jätti palveluksen loukkaannuttuaan ratsastusonnettomuudessa. Betskoi tuli vuonna 1729 Venäjän ulkoministeriön palvelukseen. Hän sai kielitaitonsa ansiosta paljon ulkomaankomennuksia ja toimi muun muassa Venäjän Pariisin-lähettilään sihteerinä. Hän oli suosiossa keisarinna Elisabetin vallan alkuvuosina, mutta siirtyi vuonna 1747 viidentoista vuoden ajaksi asumaan Ranskaan. Palattuaan Venäjälle Betskoi oli vuosina 1762–1779 Katariina Suuren yksityissihteerinä. Hän sai 1766 todellisen salaneuvoksen arvonimen.


title: Ivan Betskoi

text: Betskoi pyrki kehittämään Venäjän koululaitosta yleisen sivistystason nostamiseksi. Keisarinnalle vuonna 1763 esittämässään muistiossa hän ehdotti molemmille sukupuolille suunnatun laajan sisäoppilaitoksiin perustuvan opetusjärjestelmän perustamista ”uuden ihmisrodun” luomiseksi kasvatuksen avulla. Valistukseen uskonut Betskoi vastusti myös lasten ruumiillista kuritusta kouluissa. Hänen aloitteestaan perustettiin 1764 aatelisneidoille tarkoitettu Smolnan instituutti sekä monia muita oppilaitoksia. Samana vuonna Betskoista tuli Pietarin taideakatemian järjestyksessä toinen presidentti Ivan Šuvalovin jälkeen. Heti astuttuaan tehtäväänsä hän laati taideakatemialle sen ensimmäisen ohjesäännön ja perusti akatemiaan kasvattiosaston, johon otettiin viisi- ja kuusivuotiaita poikia 15 vuoden koulutusta varten. Hän pyrki lisäämään yleissivistävien aineiden opetusta taideakatemiassa. Betskoi perusti myös löytölastenkodit Moskovaan vuonna 1764 ja Pietariin 1770. Myöhempinä vuosinaan hän sokeutui ja menetti vaikutusvaltansa Katariina Suureen. Hän oli silti taideakatemian presidenttinä vuoteen 1794.


title: Ivan Betskoi

text: Betskoita on joskus kirjallisuudessa väitetty huhujen perusteella Katariina Suuren oikeaksi isäksi, koska hänellä oli Pariisissa oleskellessaan läheiset suhteet tämän äitiin, herttuatar Johanna Elisabetiin.


title: Leivinpyörä

text: Leivinpyörä eli taikinapyörä on kädensijaan akseloitu harkkoreunainen metallikiekko, jolla leikataan kaulitusta leivintaikinasta halutun kokoisia ja muotoisia paloja yksittäisiksi leivonnaisiksi. Yksinkertaisin tapa on leikata kaulittu taikinalevy ruuduiksi tai suikaleiksi läpi taikinalevyn kulkevin suorin vedoin, mutta leivinpyörällä on mahdollista leikata monimutkaisiakin kuvioita joko vapaalla kädellä tai esimerkiksi pahvista leikattua kaavaa vasten. Leivinpyörää käytetään muun muassa perinteisten tähdenmuotoisten joulutorttujen aihioiden leikkaamiseen voitaikinasta.


title: Leivinpyörä

text: Leivinpyörän kaltainen keittiöväline on suorareunaisella, teräväksi hiotulla pyörällä varustettu pizzaleikkuri.


title: Juupajoki (Harjunpäänjoen sivujoki)

text: Juupajoki tai Juupaoja on 4,7 kilometriä pitkä joki Ulvilassa, Harjavallassa ja Kokemäellä Satakunnassa. Se on Harjunpäänjoen vasemmanpuoleinen sivuhaara. Joet yhtyvät 22,6 kilometriä Harjunpäänjoen suusta Leineperin ja Levanpellon välissä. Juupajoki on "Juupajoen valuma-alueen" laskujoki, joka saa alkuunsa Juupajärvestä. Se on osa Kokemäenjoen vesistön Harjunpäänjoen valuma-aluetta. Kokemäenjoki laskee Selkämereen Porissa.


title: Juupajoki (Harjunpäänjoen sivujoki)

text: Joki luikertelee moreenimaastoisen metsän halki. Juupajärven luusua sijaitsee 29,8 metrin korkeudella merenpinnasta, joten Juupajoelle tulee pudotusta Harjunpäänjoen yhtymäkohtaan korkeintaan puoli metriä. Luusuassa on avosuota. Aivan alajuoksulla joki halkoo peltoja. Jokeen on kaivettu lampareita omaa käyttöä varten. Noin kilometri ennen järven luusuaa, alkaa Harjavallan raja seurata uomaa. Raja kiertää Juupajärven niin, että se jää kokonaan Harjavallan puolelle. Rannalle rajautuvat kaksi tilaa sen sijaan jäävät Ulvilan puolelle. Juupajärven tulo-oja on nimeltään "Juupaoja", mikä voi olla Juupajoen toinen nimitys.


title: Juupajoki (Harjunpäänjoen sivujoki)

text: Ruohottunut järvi tarjoaa ravintoa linnuille ja hyönteisille. Liian tiheä kasvusto sen sijaan heikentää vesilintujen elinmahdollisuuksia, mutta muuttolintujen levähdyspaikkana Juupajärvi ja läheiset Pitkäjärvi ja Katinhäntä sekä "Porolanaukean" pellot ovat olleet suosittuja kohteita suurilla muuttolinnuilla.


title: Juupajoki (Harjunpäänjoen sivujoki)

text: Juupajoeksi voidaan kutsua koko pääuomaa, joka virtaa kahden järven läpi "Juupaojana" ja haarautuu "Porolanaukealla" "Huhtamaanojaksi" ja "Porolanojaksi". Uoma on siten valuma-alueensa laskujoki. Porolanoja jatkuu "Haavasojan" yli ja kallistuu kohti Kokemäkeä "Leppialhonojana". Haavasojan seudulla on vedenjakaja. Suurimmaksi joen pituudeksi saadaan siten 16,3 kilometriä.


title: Juupajoki (Harjunpäänjoen sivujoki)

text: Juupajoki sivuaa "Kotasaarensuota" laskiessaan Juupajärvestä ja toimii samalla suo-ojien vesien keräilyuomana. Juupajärvi on umpeen ruohottunut järvi, joka saa avovesivaiheensa vain kevättulvien aikana. Siihen laskeva Juupaoja luikertelee pelloiksi raivattujen entisten soiden läpi Pitkäjärven kylään, jonne se laskee Pitkäjärvestä. Pitkäjärveen laskee kaksi suurta ojaa. Toinen on vain 900 metriä pitkä ja alkaa Katinhännän umpeen ruohottuneesta järvestä. Toinen oja tuo etelästä vedet Juupajoen valuma-alueen latvoilta. Pitkäjärvi on 3 kilometriä pitkä ja myös umpeen ruohottunut järvi.


title: Juupajoki (Harjunpäänjoen sivujoki)

text: Valuma-alueen latvoilla on metsät ojitettu tiheästi samoin kuin suuremmat suot: "Koirakorvensuo", "Rintasensuo", "Porolansuo", "Huhtamaa", "Raasansuo", "Pyhäsuo" ja "Porolanmaa". Näiden soiden ojien järviin tuomat ravinteet ovat osasyy järvien rehevöitymiseen. Toinen syy on järvien mataluus. Järvien pinta on alennettu 1800-luvulla kaivamalla joen uomia syvemmiksi. Tällä on haluttu vähentää tulvien aiheuttamaa haittaa. Toinen syy liittynee tukinuittoon.


title: FS Agosta (S620)

text: Agosta (runkonumero S620) oli Ranskan laivaston Agosta-luokan sukellusvene.


title: FS Agosta (S620)

text: Alus tilattiin Cherbourgin laivastontelakalta. Sen köli laskettiin 1. marraskuuta 1972 ja alus laskettiin vesille 19. lokakuuta 1974. Alus valmistui 28. heinäkuuta 1977.


title: FS Agosta (S620)

text: Alus poistettiin palveluksesta 1997.


title: Juupajärvi (Harjavalta)

text: Juupajärvi on Satakunnassa Harjavallassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Juupajoen valuma-alueeseen".


title: Juupajärvi (Harjavalta)

text: Järven pinta-ala on 23,6 hehtaaria ja sen pituus on 1,1 kilometriä ja leveys 300 metriä. Järven luusua sijaitsee järven luoteisrannalla, josta saa alkuunsa 4,7 kilometriä pitkä Juupajoki, joka laskee Harjunpäänjokeen.


title: Juupajärvi (Harjavalta)

text: Järven rantaviiva on 2,9 kilometriä pitkä ja ranta on pääosin moreeni- ja kalliopohjaista metsämaastoa. Koillisranta on pitkää loivaa mäkeä, mutta lounaisranta tasaista ja ojitettua metsäsuota. Ojat laskevat suoraan järveen. Suurin tulo-oja on Juupaoja, joka laskee Pitkäjärvestä.


title: Juupajärvi (Harjavalta)

text: Kunnan raja on piirretty niin, että osa Juupajoen uomasta ja koko Juupajärvi kuuluu Harjavaltaan.


title: Juupajärvi (Harjavalta)

text: Järvi on umpeen ruohottunut ja matala, mikä viittaa voimakkaaseen rehevöitymiseen. Vesilinnuilla ei riitä tilaa uimiseen, mikä rajoittaa niiden lajimääriä, vaikka ravintoa on runsaasti tarjolla. Muuttolinnut suosivat järveä levähdyspaikkanaan ja täällä levähtää muun muassa joutsenia, kurkia, metsähanhia, sekä kahlaajia ja vesilintuja.


title: Juupajärvi (Harjavalta)

text:
Daniel Ekmanin kartoista vuodelta 1731 on kuvattu Varekselan heinäniittyjä Pitkäjärven ja Juupajärven maastoissa. Aidatuille metsäniityille ja koko Juupaojan pituudelta raivattuille niityille johti Kokemäenjoelta polku. Seutua ei tuolloin viljelty, mutta heinää kasvatettiin siellä karjaa varten. Juupajärven nimi kirjoitettiin tuolloin "Juvajerwfi".
Maaherra on antanut vuonna 1818 anomukselle vuonna 1824 päätökset, joiden nojalla järvi olisi voinut kuivata. Työ keskeytyi tai sitä ei saatettu loppuun. Vuoden 1855−56 Kalmbergin kartastossa järvi vaikuttaa olevan aavistuksen verran pitempi kuin nykypäivänä, mutta mitään suurta eroa ei näy.


title: Katinhäntä (Harjavalta)

text: Katinhäntä on Satakunnassa Harjavallassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Juupajoen valuma-alueeseen.


title: Katinhäntä (Harjavalta)

text: Järven pinta-ala on 20,5 hehtaaria ja sen pituus on 900 metriä ja leveys 250 metriä. Järven luusua sijaitsee järven kaakkoisrannalla, josta saa alkuunsa 900 metriä pitkä laskuoja Pitkäjärveen.


title: Katinhäntä (Harjavalta)

text: Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Koillisranta päättyy metsä- ja avosuohon. Luusuan yli kulkee tie, joka liittyy Leineperin ja Pitkäjärven kylän yhdistävälle tielle. Järven pohjoispuolella on pari tilaa, mutta loma-asutusta ei ole.


title: Katinhäntä (Harjavalta)

text: Järvi on umpeen ruohottunut ja matala, mikä viittaa voimakkaaseen rehevöitymiseen. Vesilinnuilla ei riitä tilaa uimiseen, mikä rajoittaa niiden lajimääriä, vaikka ravintoa on runsaasti tarjolla. Muuttolinnut suosivat järveä levähdyspaikkanaan ja täällä levähtää muun muassa joutsenia, kurkia, metsähanhia, sekä kahlaajia ja muita vesilintuja.


title: Katinhäntä (Harjavalta)

text: Vuoden 1855−56 Kalmbergin kartastossa järvi oli niin pitkä kuin Pitkäjärvi ja Katinhäntä yhteensä. Laskuoja lähti kartan mukaan keskeltä. Silloinen Korven torppa sijaitsee nykyisen Järvikorven tilan kohdalla hieman etelämpänä kuin Karhusaari. 1800-luvulla järvessä oli samassa kohdassa pitkänomainen saari.


title: Bio Grand

text: Bio Grand on Tikkurilan keskustassa Vantaalla sijaitseva elokuvateatteri. Se on toiminut vuodesta 1939 lähtien ja sen nykyiset tilat valmistuivat 1984. Teatterin 184-paikkainen esityssali on varustettu 3D-esityslaitteistolla.


title: Bio Grand

text: Bio Grand sijaitsee Tikkurilan keskustassa Kielotien ja Tikkurilantien kulmassa, osoitteessa Kielotie 7. Elokuvateatterin takana on parkkipaikka. Elokuvateatteri sijaitsee lähellä Tikkurilan rautatieasemaa.


title: Bio Grand

text: Ingrid Ekmanin rakennuttama Grandin liiketalo, johon tuli myös tilat elokuvateatteria varten, rakennettiin Rajatien (nykyinen Kielotie) ja Valtatien (nykyinen Tikkurilantie) kulmaan 1938. Uudenaikaisen teatterin avajaisnäytös oli 16. syyskuuta 1939. Sen elokuvaprojektorit olivat Saksasta tuodut Ernemann IV -merkkiset laitteet, joita käytettiin aina 1970-luvun lopulle saakka. Äänilaitteista vastasi Suomen Philips.


title: Bio Grand

text: Toisen maailmansodan aikana kotimainen ja läntinen ohjelmisto olivat vallitsemassa asemassa, mutta esimerkiksi myös saksalaista ohjelmistoa esitettiin. Jatkosodan puhjettua puolustusvoimien katsauksista tuli teatterin vakio-ohjelmistoa. Bio Grandin kulta-aika sijoittui 1950-luvulle. 1960-luvulla se kuitenkin ajautui monien muiden elokuvateatterien tavoin taloudelliseen ahdinkoon ja teatteritoiminnan harjoittaja Bio Grandin tiloissa vaihtui usein.


title: Bio Grand

text: 1963–73 teatteritoimintaa Bio Grandissa harjoitti Osmo Rantanen. Teatteri ei saanut elokuvia yhtä nopeasti kuin muut maaseututeatterit. 1973 toiminta siirtyi Jussi Puikkosen omistamalle Kent-Filmille, minkä jälkeen teatteritoiminta Grandissa piristyi. Samana vuonna Vantaan Kino aloitti teatterissa kunnallisen elokuvatoiminnan. Yhteistyö kaupungin ja teatterin välillä jatkui 1973–1982 ja sen jälkeen vuodesta 1984 nykypäivään.


title: Bio Grand

text: Vanhan rakennuksen purkityöt alkoivat 1982 ja uusi liikekeskus Grandinkulma ja nykyinen teatteri valmistuivat 1984. Kent-Filmi jatkoi toimintaansa Bio Grandissa vuoteen 1989, jolloin Vantaan kaupunki osti yhtiön. Siirtymäkaudella 1988–1989 Vantaan kaupunki ylläpiti teatterin toimintaa. Vuonna 1989 teatteri siirtyi nykyiselle omistajalleen Kimmo Lohmanin omistamalle BG-Filmsille.


title: Bio Grand

text: Bio Grandin 70-vuotispäivää vietettiin 14.–16. toukokuuta 2009. Juhlaelokuvasarjassa esitettiin neljä suomalaista merkkiteosta: Teuvo Tulion ohjaama "Laulu tulipunaisesta kukasta" (1938), Mikko Niskasen ohjaama "Käpy selän alla" (1966), Risto Jarvan ohjaama "Jäniksen vuosi" (1977) ja Aki Kaurismäen ohjaama "Boheemielämää" (1992). Paikalla oli myös Vantaan kaupunginhallituksen puheenjohtaja ja kansanedustaja Tapani Mäkinen.


title: Bio Grand

text: Bio Grand on entisen Helsingin maalaiskunnan elokuvateattereista ainoa nykypäivänä toimiva.


title: Bio Grand

text: Teatterissa on 184-paikkainen esityssali. Se on varuastettu 3D-esityslaitteistolla, joka otettiin käyttöön teatterin 70-vuotisjuhlavuonna 2009. Projektorilaitteen on valmistanut Barco. Valkokankaan takana on kolme JBL:n valmistamaa pääkaiutinta ja kaksi 18-tuumaista subwooferia. Salin ympäri kiertävät surroundkaiuttimet ovat myös JBL:n valmistamia. Salin äänentoistoa parannettiin 2008 asentamalla Dolby Laboratoriesin kehittämä ääniprosessori.


title: Torkkupeitto

text: Torkkupeitto tai lepopeite on sohvalla tai sijatun vuoteen päiväpeitteen päällä otettavia päiväunia varten tarkoitettu pienehkö ja kevyt peite, joka on tarpeen tullen helposti otettavissa esiin. Aiemmin torkkupeittoina käytettiin myös villasta tehtyjä isoja, hapsureunaisia hartiahuiveja.


title: Torkkupeitto

text: Torkkupeitot ovat kooltaan noin 120 x 150 cm. Halvemmissa torkkupeitoissa käytetään villan sijasta materiaalina akryyliä. Torkkupeitto on myös suosittu neulomalla itse tehtävä käsityö.


title: Torkkupeitto

text: Torkkupeiton kaltainen tekstiili on myös autossa tai muualla kodin ulkopuolella käytettävä "matkahuopa".


title: Torkkupeitto

text: Vuonna 2010 kansanedustajien työhuoneisiin Eduskuntataloon hankitut torkkupeitteet herättivät kohua, kun ne maksoivat yli sata euroa kappale ja ne hankittiin ilman kilpailutusta.


title: Reima Nikkinen

text: Reima Vesa Aleksanteri Nikkinen (16. elokuuta 1944 Helsinki – 10. syyskuuta 2018 Helsinki) oli suomalainen flamencotanssija ja romaniaktivisti. Hän oli flamencotanssin uranuurtaja Suomessa, tanssi flamencoa, teki koreografioita ja myös opetti.


title: Reima Nikkinen

text: Nikkinen opiskeli tanssia muun muassa Airi Säilän balettikoulussa ja Into Lätin johdolla. Hän opiskeli myös Espanjassa 1960-luvulla ja Suomen kansallisoopperan baletissa. Vuonna 1986 Nikkinen hyväksyttiin Suomen Tanssitaiteilijain Liiton jäseneksi ensimmäisenä tanssijana baletin ulkopuolelta. Aktiivisen esiintymisen hän lopetti 2000-luvun taitteessa, mutta hän jatkoi tanssin parissa koreografina. Vuonna 2006 Nikkiselle myönnettiin taiteilijaeläke, ja vuonna 2008 hänet nimettiin Suomen Flamencoyhdistyksen kunniajäseneksi.


title: Reima Nikkinen

text: Tanssin lisäksi Nikkinen opiskeli kuvataidetta Vapaassa taidekoulussa ja piti ensimmäisen yksityisnäyttelynsä helsinkiläisessä Galleria Pinxissä vuonna 1968. Hän myös käsikirjoitti televisiosarjoja. Vuonna 1971 Nikkinen osallistui Mustalaiskulttuurin keskuksen ja sen yhteydessä toimivan Mustalaisteatterin perustamiseen. Niiden toiminta jäi kuitenkin lyhytaikaiseksi.


title: Reima Nikkinen

text: Vuonna 1967 Nikkinen oli perustamassa Suomen mustalaisyhdistystä. Hän toimi yhdistyksen puheenjohtajana vuosina 1969–1975. Vuosina 1987–1992 Nikkinen oli mukana Mustalaisasiain neuvottelukunnassa.


title: Reima Nikkinen

text: Reima Nikkisen isä on Ferdinand Nikkinen.


Salaliittoteoriat Jesse Venturan johdolla on salaliittoteorioita käsittelevä yhdysvaltalainen dokumenttisarja, jossa entinen kuvernööri ja show-painija Jesse Ventura tutkii salaliittoteorioita.


Suomessa "Salaliittoteoriat Jesse Venturan johdolla" esitettiin ensin Jim-kanavalla, mutta on kuulunut uusintoina Nelonen-kanavan ohjelmistoon.


title: Salaliittoteoriat Jesse Venturan johdolla

text: Jesse Venturan käsittelemiä salaliitto-aiheita ovat olleet esimerkiksi Bilderberg-ryhmä, pankkien korruptiovalta, FEMA-keskitysleirit, salainen Area 51 (Alue 51), mielenohjailu, (World Trade Center) WTC-iskut, Plum Island-saaren salaiset kokeet, ilmaston lämpeneminen, lentokone-isku Pentagoniin 11. syyskuuta 2001, vesisalaliitto, David Icken salaliittoteoria maailmaa hallitsevasta muodonmuuttaja-eliitistä, John F. Kennedyn salamurha, HAARP-sääkone ja Meksikonlahden öljyonnettomuus.


title: Juha Peura

text: Juha Kalervo Peura (s. 24. kesäkuuta 1936 Sievi) on suomalainen islantilaisen kirjallisuuden kääntäjä.


title: Pavel Fedotov

text: Pavel Andrejevitš Fedotov (; 4. heinäkuuta 1815 Moskova – 26. marraskuuta 1852 Pietari) oli venäläinen taidemaalari. Hän sai taidepiirien huomion jo palvellessaan armeijassa 1834–1844. Fedotov omistautui taideuralleen lähdettyään armeijasta 1844, mutta hänen uransa päättyi jo 1850-luvun alussa mielenterveysongelmiin. Häntä pidetään venäläisen genremaalauksen isänä.


title: Pavel Fedotov

text: Fedotov syntyi köyhtyneen moskovalaisen virkamiehen perheeseen. Hän kävi vuosina 1826–1833 kadettikoulua, josta valmistui loistavin arvosanoin, ja palveli sen jälkeen vänrikkinä Henkikaartin suomenmaalaisessa rykmentissä Pietarissa. Hänestä oli kouluaikanaan kehittynyt lahjakas piirtäjä ja hän oli jo saanut huomiota taidepiireissä. Fedotov palveli armeijassa 1834–1844. Sinä aikana hän piirsi ja maalasi muotokuvia sekä kirjoitti runoja. Heikon terveytensä vuoksi hän oli usein sairauslomalla ja omistautui silloin taiteellisille harrastuksilleen. Hän myös kävi Pietarin taideakatemian piirustusluokalla, vaikka ei ollutkaan kirjoilla akatemiassa. Vähitellen hänen taiteellinen ilmaisunsa kehittyi vakavampaan suuntaan. Vuonna 1837 suuriruhtinas Mihail Pavlovitš ihastui Fedotovin maalaukseen, joka esitti häntä tarkastamassa rykmenttiä, ja kehui taiteilijaa itselleen keisarille. Fedotoville tarjottiin sadan ruplan kuukausiavustusta, jos hän ryhtyisi täysipäiväiseksi taiteilijaksi. Koska summa oli vaatimaton, Fedotov jäi toistaiseksi suomenmaalaisen rykmentin palvelukseen, mutta käytti vapaa-ajallaan keisarillisen avustuksen taiteentekemiseen ja yksityisopiskeluun tunnetun taidemaalarin Karl Brjullovin johdolla. Brjullov oli vakuuttunut hänen kyvyistään ja rohkaisi häntä keskittymään taiteilijan uraan.


title: Pavel Fedotov

text: Fedotov erosi lopulta vuonna 1844 armeijasta ja omistautui kokonaan taiteelle, erityisesti öljymaalaukselle. Kolme hänen työtään oli vuonna 1849 esillä taideakatemian näyttelyssä, ja hän sai akateemikon arvon maalauksestaan "Majurin kosinta" (1848). Hänen aktiivinen taiteilijanuransa ehti kestää vain kahdeksan vuotta, sillä 1850-luvun alussa hänen mielenterveytensä romahti ja hän kuoli suljetussa laitoksessa vain 37-vuotiaana.


title: Pavel Fedotov

text: Fedotovin varhaisimmat maalaukset 1830-luvulta esittävät hänen rykmenttiinsä liittyneitä aiheita ja tapahtumia. Hänen piirustuksensa sisälsivät usein maltillista yhteiskuntakritiikkiä köyhyyden ja varakkuuden ristiriidan kuvaamisen muodossa. Hänen töissään keskeisessä roolissa ovat arkipäiväiset tilanteet ja tavalliset, aitoina kuvatut ihmiset, joista useimmat muut tuon ajan venäläiset taiteilijat eivät olleet kiinnostuneita. Fedotov osasi antaa jokaiselle kuvaamalleen ihmiselle itsenäisen persoonallisuuden. Hän kuvasi paljon varsinkin kaupunkien porvariston elämää. Fedotovin ensimmäisissä genremaalauksissa on nähty yhtymäkohtia William Hogarthin tyyliin. Näille töille ovat usein tyypillisiä dramaattiset asennot ja vahva kerronnallisuus.


title: Pavel Fedotov

text: Fedotovin viimeisinä elinvuosina hänen tyylinsä muuttui. Arkipäivän tilanteiden humoristinen ja satiirinen kerronnallinen kuvaus ("Tuore ritari", 1846) vaihtui yksinäisiä hahmoja kuvaavaan traagiseen minimalismiin ("Leski", 1851–1852). Fedotovin viimeisiin töihin kuuluvassa maalauksessa "Encore, vielä kerran!" (1852) vallitsee pysähtynyt tunnelma, mutta hallittu toteutus vangitsee katsojan katseen.


title: Pavel Fedotov

text: 1800-luvun jälkipuoliskon venäläiset realistiset genremaalarit pitivät Fedotovia edelläkävijänään.


title: Collatia

text: Collatia oli antiikinaikainen kaupunki Latiumissa, noin 15 kilometriä Roomasta itään, Anienejoen ja Gabiin kaupungin välimaastossa. Sekä Vergiliuksen että Dionysioksen mukaan se oli latinalaisen Alba Longan perustama siirtokunta. Siksi on outoa, että Livius kirjoittaa sen kuuluneen alun perin sabiineille.


title: Collatia

text: Tarquinius Priscuksen valtakaudella Collatia menetti itsenäisen asemansa sabiinien antauduttua roomalaisille 13. syyskuuta 585 eaa. Tarquinius perusti kaupunkiin varuskunnan ja nimitti sen kuvernööriksi veljenpoikansa Egeriuksen, joka muutti sukunimensä muotoon Collatinus nimityksen jälkeen. Myös Egeriuksen poika Tarquinius Collatinus asui Collatiassa vaimonsa Lucretian kanssa. Liviuksen mukaan kuninkaan pojan häpäistyä Lucretian kunnian kaupungista alkoi kansannousu, joka johti Rooman viimeisen etruskikuninkaan syrjäyttämiseen ja tasavallan perustamiseen 509 eaa.


title: Collatia

text: Pian tämän jälkeen Collatia alkoi ilmeisesti menettää merkitystään. Ciceron elinaikana (106 eaa. – 43 eaa.) se oli enää vähäpätöinen kaupunki, jonka talot olivat jo pahoin rapistuneita. Strabonin "Geografian" (noin 7 eaa. – 23 jaa.) mukaan se oli pieni kylä, ja Pliniuksen "Naturalis historiassa" (77 jaa.) se nimetään yhdeksi Latiumin kadonneista kaupungeista. Tämän jälkeen Collatiaa ei enää mainita historian kirjoituksissa, mutta tieto kaupungin olemassaolosta on säilynyt kaupunkiin johtaneen Via Collatinan nimessä.


title: Collatia

text: Collatian tarkkaa sijaintia ei ole koskaan pystytty varmuudella osoittamaan. Uskottavimpana vaihtoehtona on pidetty Anienejoen etelärannalla kohoavaa yksinäistä kukkulaa, jonka laelle rakennettiin keskiajalla Castello di Lunghezzan linnoitus. Vuodesta 2009 lähtien tehdyissä arkeologisissa kaivauksissa on kuitenkin löydetty viitteitä siitä, että Collatia olisi sijainnut Rooman esikaupunkialueella, nykyisellä La Rustican asuinalueella.


title: Leslie

text: Leslie voi tarkoittaa ainakin seuraavia:


title: OF-40

text: OF-40 on italialaisten Oto Melaran ja Fiatin yksinomaan vientimarkkinoille suuntaama 1970-luvulla suunniteltu taistelupanssarivaunu. Vaunu on käytössä Yhdistyneissä arabiemiirikunnissa.


title: OF-40

text: Vaunun suunnittelu alkoi vuonna 1977. Oto Malera oli vastuussa vaunun yleispiirteistä, kun taas Fiat suunnitteli sen voimanlähteen. OF-40 tuleekin näiden kahden yhtiön alkukirjaimista, kun taas 40 viittaa sen painoon tonneissa. Ulkonäöltään OF-40 muistuttaa saksalaista Leopard 1A4 -vaunua ja siinä käytetäänkin joitakin samoja osia Leopardin kanssa. Vaunun ensimmäinen prototyyppi valmistui vuonna 1980. Yhdistyneet arabiemiirikunnat tilasi 18 OF-40-vaunua mallia Mk 1 vuonna 1981. Sittemmin maa osti vielä toiset 18 vaunua mallia Mk 2 ja kolme hinausvaunua. Maa myös päivitti vanhemmat Mk 1 -vaununsa Mk 2 -versioiksi. Vaunua testattiin Thaimaassa ja Egyptissä, ja sitä myös tarjottiin tuotettavaksi Espanjalle ja Kreikalle. Yhdistyneet arabiemiirikunnat jäi kuitenkin lopulta vaunun ainoaksi ostajaksi ja vaunun markkinointi on loppunut.


title: OF-40

text: Rakenteellisesti vaunu on jaettu kolmeen osaan. Ajaja on vaunun etuosassa, komentaja, ampuja ja lataaja keskellä ja moottori takana. Vaunun pääaseena toimii Oto Maleran suunnittelema 105 mm rihlattu panssarivaunukanuuna. Vaunuun mahtuu 57 ammusta, joista 15 on tykkitornissa valmiina käytettäviksi ja 42 ajajan vasemmalla puolella. Vaunussa on myös 7,62 mm tai 12,7 mm koaksiaalinen konekivääri, sekä toinen samanlainen tykkitornin katolla ilmatojuntaa varten. Tornin ulkopuolella on neljä savunheitintä. Vaunun voimanlähteenä toimii 10-sylinterinen MTU-monipolttoainemoottori, joka tuottaa 830 hevosvoimaa. Kaksi tuhannen litran polttoainesäiliötä on sijoitettu moottoritilan molemmille puolille.


title: Risto Lemström

text: Risto Ilmari Lemström, sukunimi vuodesta 1966 "Laevuo" (s. 1. heinäkuuta 1936 Turku) on suomalainen lastenkirjailija.


title: Risto Lemström

text: Nimellä "Risto Lemström":


title: Haukijärvi (Ulvila)

text: Haukijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Kaasmarkun alueeseen". Ulvilassa on toinenkin Haukijärvi.


title: Haukijärvi (Ulvila)

text: Järven pinta-ala on 3,4 hehtaaria ja sen pituus on 300 metriä ja leveys 100 metriä. Järven luusua sijaitsee järven kaakkoisrannalla, josta saa alkuunsa 4,3 kilometriä pitkä "Haukioja", joka laskee Harjunpäänjokeen "Rankhuhdassa".


title: Haukijärvi (Ulvila)

text: Järven rantaviiva on kilometrin pituinen ja ranta on pääosin moreeni- ja kalliopohjaista metsä- ja suomaastoa. Ranta on rakentamaton eikä sinne johda tietä.


title: Haukijärvi (Ulvila)

text: Vuoden 1855−56 Kalmbergin kartastossa järven nimenä oli "Haukjärvi". Kartassa järvi vaikuttaa pitemmältä, mikä viittaa osittaiseen järvenlaskuun. Tätä puoltaa nykyisen kartan viereinen suo, jonka paikalle on Kalmbergin karttaan merkitty järvi. Fransinoja saattaa olla näiltä ajoilta peräisin.


title: Pavel Tšistjakov

text:
Pavel Petrovitš Tšistjakov (5. heinäkuuta 1832 Prudy, Tverin kuvernementti – 11. marraskuuta 1919 Detskoje Selo) oli venäläinen taidemaalari ja useiden muiden tunnettujen taidemaalarien opettaja.
Tšistjakov syntyi talonpoikaisperheeseen Tverin kuvernementissa. Hän opetteli nuorena piirtämään, valmistui hyvin arvosanoin koulusta ja pääsi vuonna 1849 oppilaaksi Pietarin taideakatemiaan. Tšistjakovin läpimurto oli vuonna 1861 taideakatemian lopputyöksi valmiin aiheen pohjalta tehty keskiajalle sijoittuva historiamaalaus "Suuriruhtinatar Sofia Vitovtovna Vasili Sokean häissä", jossa hän näki paljon vaivaa luodakseen yksityiskohdista autenttisia ja henkilöistä uskottavia. Taideakatemia hankki maalauksen ja lähetti sen vuoden 1862 Lontoon maailmannäyttelyyn. Tšistjakov sai yhtenä kolmesta taiteilijasta kultamitalin ja oikeuden kuuden vuoden opintomatkaan ulkomaille. Hän opiskeli Roomassa ja vietti useita vuosia Italiassa, jossa hän maalasi maisemia ja henkilökuvia tavallisista ihmisistä. Palattuaan Venäjälle Tšistjakov toimi vuodesta 1872 Pietarin taideakatemian opettajana. Hän keskittyi enemmän opetustyöhönsä kuin maalaamiseen ja monet hänen maalauksistaan jäivät keskeneräisiksi. Lisäksi opiskeluvuosina alkanut toistuva sairastelu teki hänen maalaustyöstään katkonaista ja vaikeaa. Tšistjakov joutui etenevän kroonisen sairauden vuoksi vähitellen luopumaan kokonaan maalaamisesta elämänsä viimeisen neljänkymmenen vuoden ajaksi.


title: Pavel Tšistjakov

text: Tšistjakovia pidettiin koko taideakatemian parhaana opettajana ja suurena pedagogina. Hän halusi tarjota opetusta mahdollisimman monelle halukkaalle ja pyrkiä harjaannuttamaan oppilaissaan itsenäistä ”taiteilijan silmää” sekä kehittämään kunkin yksilöllisiä vahvuuksia pelkän tiukan ohjauksen tai valmiiden teosten kopioimisen sijaan. Samaan aikaan hän painotti kuitenkin myös teknisen osaamisen ja teoreettisen tiedon merkitystä maalaustaiteelle. Tšistjakov kirjoitti myös viisiosaisen opaskirjan maalaustaiteesta ja sen opettamisesta. Tšistjakovin oppilaita olivat muun muassa Viktor Vasnetsov, Mihail Nesterov, Ilja Repin, Vasili Surikov, Vasili Polenov, Andrei Rjabuškin, Valentin Serov, Mihail Vrubel ja Eero Järnefelt.


title: André Antoine

text:
André Antoine (31. tammikuuta 1858 Limoges, Ranska – 19. lokakuuta 1943 Le Pouliguen, Ranska
) oli ranskalainen näyttelijä, teatterinjohtaja, elokuvaohjaaja ja kriitikko.


title: André Antoine

text: André Antoine syntyi Limogesissa 1858. Hän pyrki nuorena opiskelemaan CNSAD-draama-akatemiaan. Hän ei päässyt kouluun, mutta päätyi teatterialalle harrastelijanäyttelijänä. Antoine omisti lähes koko vapaa-aikansa harrastajateatteriseurueelleen. Päivisin hän työskenteli Pariisin kaasulaitoksen konttoristina. Vuonna 1887 hän perusti "Théâtre Libre" -nimisen teatterin, jolle hän vuokrasi Montmartrelta 342-paikkaisen salin. Antoine rahoitti teatterin toiminnan aluksi omista säästöistään, mutta niiden vähetessä hän perusti keräystilin. Teatterin avattiin yleisölle 20. maaliskuuta 1887.


title: André Antoine

text: Antoine esitti teatterissa sekä aiemmin esittämättömiä tunnettujen kirjailijoiden näytelmiä ja uusien nuorten näytelmäkirjailijoiden teoksia. Katsojat pitivät aluksi monia esityksiä järkyttävinä ja jopa loukkauksina Comédie-Françaisea kohtaan. Kahden tuotantokauden jälkeen teatteri joutui muuttamaan isompiin tiloihin Théâtre Menus Plaisirsiin. "Théâtre Libre" oli ensimmäinen pariisilainen teatteri, joka esitti muun muassa Henrik Ibsenin, August Strindbergin, Leo Tolstoin ja Gerhart Hauptmannin teoksia. Lisäksi sen ohjelmistossa oli nuorten ranskalaisten näytelmiäkirjailijoiden, kuten Eugène Brieux’n, Maurice Donnayn ja Henri Bataillen, näytelmiä. "Théâtre Libressä" esitettiin vuonna 1890 Ibsenin "Kummittelijat", jossa Antoine näytteli Osvaldia, ja sen jälkeen muun muassa Ibsenin "Villisorsan" ja Strinbergin "Neiti Julien".


title: André Antoine

text: Teatterihanke osoittautui kuitenkin kalliiksi, ja monet seurueen jäsenistä hakeutuivat hiljalleen paremmin palkattuihin teatterihin. Velat kasvoivat lopulta yli 100 000 frangiin. Konkurssi pakotti vuonna 1894 Antoinen sulkemaan teatterinsa. Hän avasi sen kuitenkin uudelleen vuonna 1897 nimellä Théâtre Antoine. Hän sai vuonna 1906 paikan Théâtre de l'Odéonista ja tuotti siellä vuosien 1906–1914 aikana yli 360 näytelmää. Hänen tuottamiensa näytelmien joukossa oli muun muassa William Shakespearen, Carlo Goldonin, Jean Racinen, Pierre Corneillen ja Richard Brinsley Sheridanin teoksia.


title: André Antoine

text: Ensimmäisen maailmansodan jälkeen Antoine toimi monien nuorten kirjailijoiden, kuten Georges Duhamelin ja Jules Romainsin, rohkaisijana. Lisäksi hän kirjoitti näytelmä- ja elokuva-arvosteluita. Hän on käsitellyt kirjoituksissaan neljännen seinän ajatusta.


title: Levajärvi

text: Levajärvi on Ulvilassa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueeseen. Järvi sijaitsee Levanpellon kylässä, entisen Kullaan kunnan alueella.


title: Levajärvi

text: Järven pinta-ala on 16,0 hehtaaria ja sen pituus on 1,1 kilometriä ja leveys 300 metriä. Järven luusua sijaitsee järven länsirannalla, josta saa alkuunsa 2,1 kilometriä pitkä "Levaoja". Järveen laskee useita pelto- ja metsäojia. Pisin niistä on "Häyhtiönmaanoja", joka virtaa järvelle kaakosta Häyhtiönmaan kylältä. Idästä laskeva oja on läheisen Keijärven laskuoja. Keijärven pohjoispuolelta on ohjattu "Hämeensuon" vedet Levajärveen Keijärven laskuojaa myöten.


title: Levajärvi

text: Järven rantaviiva on 2,6 kilometriä pitkä ja ranta on pääosin hiekka- ja savipitoista maata. Järvi sijaitsee keskellä peltoaukeaa ja keskeltä sen poikki kulkee hiekkaharju. Harju muodostaa veteen kaksi niemeä vastakkaisille rannoille. Järven koillisranta rajautuu metsään. Rannan läheisyydessä on kolme tilaa, mutta ei loma-asuntoja.


title: Levajärvi

text: Levajärvi on varsin matala ja umpeenkasvanut vesistö. Järven yleisilme on muuttunut voimakkaasti 1950-luvun ajoista, jolloin järven pintaa laskettiin 20-30 senttimetriä. Suurimman muutoksen on aiheuttanut vuonna 1996 toteutettu Häyhtiönojan perkaus, jonka tavoite oli kuivattaa järven eteläpuoliset viljelysalueet paremmin. Kuivatus vaati syvempiä ojia, jolloin Häyhtiönoja jouduttiin kierrättämään ohi Levajärven, sillä järven pinta olisi ollut muuten ojan pintaa korkeammalla, mikä olisi johtanut järven nopeaan kuivumiseen.


title: Levajärvi

text: Ojajärjestelyjen takia Levajärven valuma-alue on hyvin pieni, vain 255 hehtaaria, kun se oli peräti 1 628 hehtaaria vuosina 1996–2012, jolloin vesi virtasi järveen Häyhtiönojaa pitkin.


title: Levajärvi

text: Harjusta on otettu hiekkaa ja sen jäljiltä järven välittömässä läheisyydessä on useita hiekkakuoppia, joista seitsemässä on pysyvästi vettä. Järvi on hieman rehevöitynyt ja ruohottunut niillä rannoilla, jossa on myös umpeen kasvun myötä syntynyt vähän avosuota. Hiekkaharjun niemessä on lähde ja lintutorni. Kyläläiset käyvät hiekkakuopissa uimassa.


title: Levajärvi

text: Vuoden 1855−56 Kalmbergin kartastossa järven ympäristössä oli laaja suo, joka on kuivatettu pelloksi. Järven rantaviiva on muuttunut kovasti, joten kuivattamisen yhteydessä myös järven vedenpinnan korkeutta on laskettu. Tämä tapahtui vuoden 1927 jälkeen, kun kullaalainen Paavo Lähteenlahti ryhmineen haki lupaa laskea ja perata järven.


title: NHL:n tähdistöottelu 1947

text: Ensimmäinen NHL:n tähdistöottelu pelattiin vuonna 1947 Toronto Maple Leafsin kotikentällä Maple Leaf Gardensilla 13. lokakuuta 1947. Ottelussa Maple Leafs pelasi ottelun numeroin 4-3 voittanutta tähdistöjoukkuetta vastaan.


title: NHL:n tähdistöottelu 1947

text: Tähdistöottelu oli alun perin pelaajien komitean idea, joka hyväksyttiin 23. toukokuuta 1947. Ottelun järjestäjäksi hakivat Toronto sekä Chicago, joka toimi järjestäjänä . Sovittiin myös, että tapahtuman tuloista kolmasosa Toronton hyväntekeväisyyteen ja loput kaksi kolmasosaa Players Emergencyn rahastoon. Myöhemmässä kokouksessa syyskuussa 1947 pelaajat päättivät perustaa eläkekassan, johon menee 900 dollari jokaiselta pelaajalta ja 25 senttiä jokaisesta myydystä pudotuspeliottelulipusta. Myös kaksi kolmasosaa tähdistöottelun tuloista menee rahastoon.


title: NHL:n tähdistöottelu 1947

text: Tähdistöjoukkue pelasi punaisissa paidoissa, joissa oli valkoiset raidat ja valkoisia tähtiä rintakehässä NHL-logon yläpuolella. Erotuomareilla oli tummansiniset paidat ja Leafsin pelaajilla valkoiset.


title: NHL:n tähdistöottelu 1947

text: Joukkueet pelasivat ottelun tosissaan ja fyysisesti. Ken Reardonille annettiin iso rangaistus hänen vahingoitettua Bob Goldhamia päähän ruman poikittaisen mailan jälkeen. Reardon oli myös mukana välikohtauksessa, jossa hän sekä Bill Ezinicki ja Gus Mortson huitoivat toisiaan mailoilla. Maurice Richard asetettiin pelaamaan samassa hyökkäysketjussa Ted Lindsayn kanssa. Richard ja Lindsay tappelivat usein keskenään tavallisissa otteluissa ja Richardin mukaan he eivät vaihtaneet tähdistöottelun aikana sanaakaan.


title: Phillip Sjøen

text: Phillip Sjøen (s. 24. joulukuuta 1995) on norjalainen mäkihyppääjä.


title: Phillip Sjøen

text: Sjøen edusti seuratasolla Bækkelaget SK:ta. Hän oli ikäluokkansa lupaavimmista mäkihyppääjistä. Hänellä on nuorten maailmanmestaruuskilpailuista joukkuemäen kultamitali vuodelta 2012 ja normaalimäen pronssi vuodelta 2015.


title: Phillip Sjøen

text: Paha polvivamma piti Sjøenin sivussa koko kauden 2012–2013.


title: Phillip Sjøen

text: Sjøen lopetti uransa mäkihyppääjänä vuonna 2016.


title: Denis Arhipov

text: Denis Mihailovitš Arhipov (; s. 19. toukokuuta 1979 Kazan, Venäjän SFNT, Neuvostoliitto) on venäläinen ammattilaisuransa päättänyt jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Arhipov pelasi urallaan NHL:ssä yhteensä 352 runkosarjaottelua tehopistein 56+82=138. Hän aloitti pääsarjauransa Venäjällä Ak Bars Kazanissa, jossa hän voitti keväällä 1998 Superliigan mestaruuden. NHL-uransa jälkeen Arhipov palasi Venäjälle ja pelasi Kazanin lisäksi viidessä eri seurassa. Venäjää Arhipov edusti vuosien 2003 ja 2006 MM-kilpailuissa.


title: Denis Arhipov

text: Arhipov on Itil Kazanin kasvatti. Hän pelasi seuran kakkosjoukkueessa ensimmäiset miesten pelinsä 15-vuotiaana Venäjän toiseksi korkeimmalla sarjatasolla Vysšaja Ligassa kaudella 1994–1995. Seuraavalla kaudella 1995–1996 Arhipov teki pääsarjadebyyttinsä Ak Bars Kazanissa pelattuaan Kansainvälisessä liigassa 15 runkosarjaottelua tehopistein 10+8=18. Kauden 1996–1997 hän pelasi lähinnä Vysšaja Ligaa Kazanin kakkosjoukkueessa ja sai tililleen Superliigassa vain yhden ottelun, jossa teki myös yhden maalin. Kaudella 1997–1998 Arhipov teki 29 runkosarjaottelussa tehot 2+2=4. Hän voitti kauden päätteeksi Venäjän-mestaruuden.


title: Denis Arhipov

text: Nashville Predators varasi Arhipovin kolmannella kierroksella 60. pelaajana . Samana kesänä hänet varasi myös OHL-joukkue Plymouth Whalers 35. pelaajana . Kaudella 1998–1999 hän oli Kazanin paras maalintekijä 12 osumallaan. Arhipov edusti joukkuetta kauden aikana myös EHL:ssä.


title: Denis Arhipov

text: Arhipov siirtyi kaudeksi 2000–2001 Nashville organisaatioon. Hän pelasi puolet kaudesta farmijoukkue Milwaukee Admiralsissa, IHL:ssä ja puolet Nashvillen NHL-joukkueessa, jossa hän teki kaudella 40 runkosarjaottelussa pisteet 6+7=13. Arhipov teki NHL-debyyttinsä 8. tammikuuta 2001 vieraissa Vancouver Canucksia vastaan. Hän sai ottelussa myös syöttöpisteen Richard Lintnerin tekemään maaliin. Seuraavassa ottelussa 10. tammikuuta Arhipov teki NHL-uransa avausmaalin Edmonton Oilersin Tommy Salon taakse. Hän sai ottelussa myös yhden syöttöpisteen. Ensimmäisellä kokonaisella NHL-kaudellaan 2001–2002 Arhipov teki liigan yhden kauden piste-ennätyksensä tehtyään 82 runkosarjaottelussa tehot 20+22=42, joilla hän oli Predatorsin paras maalintekijä ja kolmanneksi paras pistemies. Arhipovin Vladimír Országhin ja Martin Eratin kanssa muodostamaa ketjua kutsuttiin nimellä "Vowel Line" () heidän sukunimiensä alkukirjainten mukaan. Kaksi seuraavaa kautta toi Arhipoville runkosarjassa 35 ja 21 tehopistettä.


title: Denis Arhipov

text: Arhipov palasi vuoksi kaudeksi 2004–2005 kotimaahansa ja Ak Bars Kazanin riveihin. Kaudella 2005–2006 hän jatkoi uraansa Superliigassa Himik Voskresenskin väreissä. Heinäkuussa 2006 Arhipov teki vuoden mittaisen sopimuksen Chicago Blackhawksin kanssa. Hänen NHL-paluukautensa toi 27 tehopistettä.


title: Denis Arhipov

text: Kaudeksi 2007–2008 Arhipov palasi taas Kazaniin, jota hän edusti myös Continental Cupissa, jonka joukkue voitti. Kaudella 2008–2009 hän jatkoi uraansa Superliigan tilalle perustetussa KHL:ssä Atlantin (entinen Himik Voskresensk) joukkueessa. Kolme seuraavaa kautta Arhipov vietti Neftehimik Nižnekamskissa. Hän teki kaudella 2009–2010 Venäjän pääsarjatason yhden kauden piste-ennätyksensä tehoilla 14+15=29. Kauden 2010–2011 Arhipov oli kokonaan pelaamatta loukkaantumisen vuoksi. Kaudeksi 2012–2013 hän siirtyi kaksivuotisella sopimuksella TsSKA Moskovaan, mutta Arhipovin visiitti jäi lopulta vain kahdeksan ottelun mittaiseksi. Hän pelasi loppukauden Torpedo Nižni Novgorodissa, jossa Arhipov päätti pelaajauransa.


title: Denis Arhipov

text: Arhipov pelasi alle 20-vuotiaiden MM-kilpailuissa vuosina 1998 ja 1999, joista jälkimmäinen turnaus päättyi maailmanmestaruuteen. Arhipov oli vuoden 1999 turnauksessa myös Venäjän paras maalintekijä viidellä osumallaan Juri Dobriškinin kanssa.


title: Denis Arhipov

text: Arhipov edusti Venäjää MM-kilpailuissa vuosina 2003 ja 2006.


title: NHL:n tähdistöottelu 1948

text: Toinen NHL:n tähdistöottelu pelattiin vuonna 1948 Chicago Black Hawksin kotikenttänä toimineella Chicago Stadiumilla 3. marraskuuta 1948. Ottelussa kohtasivat tavoin Toronto Maple Leafs sekä muiden NHL-joukkueiden parhaimmistosta koottu NHL:n tähdistöjoukkue. Tähdistöjoukkue voitti ottelun lukemin 3-1.